Το πευκόμελο δίνει το φιλί της ζωής στους μελισσοκόμους, τι φέρνει το νέο τριετές | ΑγροΤύπος\nΌπως έχουμε αναφέρει στον ΑγροΤύπο σε ξεχωριστή πρόσκληση προσανατολίζεται το ΥπΑΑΤ για τους μελισσοκόμους που θα θέλουν να ενταχθούν στο Μέτρο 11 «Βιολογικές καλλιέργειες» του Προγράμματος Αγροτικής Ανάπτυξης (ΠΑΑ) 2014-2020.\nΩστόσο, σύμφωνα με πληροφορίες του ΑγροΤύπου, ακόμη δεν έχει πάρει το «πράσινο φως» από την ΕΕ το πρόγραμμα που κατάθεσαι η χώρα μας. Ένα πρόβλημα που υπάρχει είναι ότι στη βιολογικη κτηνοτροφία επιλέξιμοι είναι οι βοσκοτόποι (στρεμματική ενίσχυση). Στην πρόσκληση για την μελισσοκομία επιλέξιμα θα είναι τα μελίσσια και πεδίο εφαρμογής ολόκληρη η ελληνική επικράτεια.\nΣύμφωνα με την σχετική Οδηγία της ΕΕ (ΕΚ 834/2007 28-07-2007), οι κυψέλες πρέπει να εγκαθίστανται σε περιοχές με βιολογικές καλλιέργειες ή, ανάλογα με την περίπτωση, αυτοφυή βλάστηση ή δάση ή καλλιέργειες στις οποίες εφαρμόζονται μόνον μέθοδοι περιορισμένων περιβαλλοντικών επιπτώσεων.\nΟι κυψέλες που χρησιμοποιούνται στη βιολογική μελισσοκομία είναι κατασκευασμένες κυρίως από φυσικά υλικά. Η καταστροφή των μελισσών στις κηρήθρες ως πρακτική συνδεόμενη με τη συγκομιδή των μελισσοκομικών προϊόντων απαγορεύεται.\nΤο 2022 θα αποτελεί το πρώτο έτος εφαρμογής των δεσμεύσεων της πρόσκλησης για τους βιολογικούς μελισσοκόμους.\nΟι δικαιούχοι μελισσοκόμοι δεσμεύονται:\nΝα διατηρούν σταθερό τον αριθμό των κυψελών με τις οποίες εντάχθηκαν στο μέτρο, πλην των περιπτώσεων ανωτέρας βίας - εξαιρετικών περιστάσεων.\nΝα υποβάλλουν κατ’ έτος αίτηση πληρωμής.\nNα δέχονται και να διευκολύνουν όλους τους προβλεπόμενους ελέγχους από τα αρμόδια εθνικά και ενωσιακά ελεγκτικά όργανα.\nΝα τηρούν φάκελο δικαιούχου, ο οποίος φυλάσσεται για τρία (3) επιπλέον έτη μετά την ολοκλήρωση των δεσμεύσεων\nΟι δεσμεύσεις για τους δικαιούχους είναι τριετούς διάρκειας\nΗ οικονομική ενίσχυση θα χορηγείται σε ετήσια βάση και ανά κυψέλη προκειμένου οι δικαιούχοι να αποζημιωθούν για το διαφυγόν εισόδημα, τις πρόσθετες δαπάνες (Εργαστηριακές αναλύσεις) και το κόστος συναλλαγής (Πιστοποίηση) που κατά περίπτωση συνεπάγεται η διατήρηση των πρακτικών της βιολογικής γεωργίας.\nΑν τελικά «πέρασει» από την Κομισιόν το πρόγραμμα τότε βασική προϋπόθεση για την υποβολή της αίτησης στήριξης είναι να έχει προηγηθεί από τους υποψηφίους μελισσοκόμους η υποβολή της Ενιαίας Αίτησης Ενίσχυσης (ΕΑΕ) έτους 2021.\nΟ Διευθυντής του Αγροτικού Μελισσοκομικού Συνεταιρισμού Νικήτης «Σίθων» κ. Γιάννης Καραδήμος τονίζει στον ΑγροΤύπο ότι «θα πρέπει να υπάρχει ενημέρωση από την πλευρά του ΥπΑΑΤ όταν αποφασίζει να προχωρήσει σε τέτοιες δράσεις. Δυστηχώς πολλοί μελισσοκόμοι δεν υποβάλλουν αίτηση Ενιαίας Αίτησης Ενίσχυσης (ΟΣΔΕ). Πρέπει να υπάρξουν κίνητρα για να ασχοληθούν «επαγγελματικά» οι παραγωγοί με την μελισσοκομία στην χώρα μας. Αν και λίγο αργά κατάλαβαν ότι θα πρέπει να προστατέψουν τον κλάδο. Θα πρέπει όμως να καταλάβουν ότι αν καταστρέψουν τον μελισσοκόμο χάνεται και η μέλισσα. Τα προγράμματα που απευθύνονται στον κλάδο θα πρέπει να έχουν μια «ελαστικότητα» γιατί οι καιρικές συνθήκες επηρεάζουν σε μεγάλο βαθμό την παραγωγή μελιού. Πάντως θα πρέπει να γνωρίζουν και οι άλλοι αγρότες ότι τα κονδύλια που απευθύνονται στον κλάδο βοηθούν και την φυτική παραγωγή με την επικονίαση. Δεν είναι τυχαίο ότι στις ΗΠΑ δίνουν 200 δολάρια ανά κυψέλη για την μεταφορά των μελισσοκόμων για να γίνει η επικονίαση των καλλιεργειών» .\nΓια έλλειψη ενημέρωσης από το ΥπΑΑΤ κάνει λόγο ο πρόεδρος του Μελισσοκομικού Συνεταιρισμού Θάσου κ. Κώστας Παναγιωτόπουλος. Όπως τονίζει στον ΑγροΤύπο, «έχει ξεκινήσει η κατάθεση των δηλώσεων Ενιαίας Αίτησης Ενίσχυσης για το 2021 από τους παραγωγούς και θα έπρεπε να ήταν γνωστό ότι βασική προϋπόθεση για την ένταξη στο πρόγραμμα θα είναι η υποβολή της».\nΟ κ. Βασίλης Ντούρας, πρόεδρος της Ομοσπονδίας Μελισσοκομικών Συλλόγων Ελλάδας (ΟΜΣΕ), τόνισε στον ΑγροΤύπο ότι «δεν γνωρίζουν ακόμη τίποτα για το πρόγραμμα οι μελισσοκόμοι. Είναι τραγικό οι ηγεσίες του ΥπΑΑΤ να μην θέλουν να συζητούν με τους φορείς ενός κλάδου για ένα τέτοιο πρόγραμμα. Πρέπει αυτά που αποφασίζει το ΥπΑΑΤ να είναι εφαρμόσιμα για να υπάρξει κάποιο θετικό αποτέλεσμα στον κλάδο».\nΣοβαρά προβλήματα αντιμετωπίζουν οι μελισσοκόμοι λόγω των καιρικών συνθηκών που επικρατούν στην χώρα μας.\nΌπως δηλώνει στον ΑγροΤύπο ο Βασίλης Ντούρας, προέδρος Ομοσπονδίας Μελισσοκομικών Συλλόγων Ελλάδος (ΟΜΣΕ), «αυτή την εποχή έχουμε παραγωγή μελιού από πορτοκαλιές και ελαιοκράμβη. Ο δυνατός αέρας, οι χαμηλές θερμοκρασίες και η ανομβρία δεν βοηθούν να υπάρξει παραγωγή. Επίσης δεν είχαμε καλά αποθέματα από το πεύκο».\nΑπό την πλευρά του ο Διευθυντής του Αγροτικού Μελισσοκομικού Συνεταιρισμού Νικήτης «Σίθων» κ. Γιάννης Καραδήμος τονίζει στον ΑγροΤύπο ότι «ο άστατος καιρός και οι βροχοπτώσεις δεν βοηθούν τους μελισσοκόμους. Έχουν χαθεί πολλά μελίσσια. Το μέλι από άνθος πορτοκαλιού θα εξαρτηθεί από τις καιρικές συνθήκες που θα επικρατήσουν το επόμενο χρονικό διάστημα. Επίσης από τα μέσα Μαΐου θα βγει το πεύκο της Θάσου».\nΣτο μεταξύ συνεχίζονται τα φαινόμενα νοθείας και ελληνοποιήσεων στο μέλι. Ο ΕΦΕΤ και ειδικότερα η Περιφερειακή Διεύθυνση Κεντρικής Μακεδονίας, σε συνεργασία με την Γενική Διεύθυνση του Γενικού Χημείου του Κράτους, της ΑΑΔΕ, η οποία διενήργησε τις εργαστηριακές αναλύσεις, στο πλαίσιο ελέγχων για την αποτροπή δόλιων πρακτικών και νοθείας στο μέλι, διαπίστωσε την παρουσία πρόσθετων χρωστικών (καραμελόχρωμα Ε150c και Ε150d) οι οποίες δεν επιτρέπονται στο μέλι είτε και την νόθευσή του με εξωγενή σάκχαρα σε ορισμένες περιπτώσεις. Πρόκειται για προϊόντα που παρήχθησαν από μείγματα μελιού προερχόμενα από χώρες εντός και εκτός Ευρωπαϊκής Ένωσης και δεν αφορούν σε προϊόντα μελιού αποκλειστικά ελληνικής συγκομιδής.\nΌπως αναφέρει στον ΑγροΤύπο ο κ. Βασίλης Ντούρας, «οι συγκεκριμένες απαγορευμένες ουσίες που βρέθηκαν στα μέλια προέρχονται κυρίως από την Κίνα. Το φαινόμενο της νοθείας γινόταν πάνω από πέντε χρόνια. Ζητούσαμε ελέγχους για το καραμελόχρωμα. Οι καταναλωτές έβρισκαν φτηνά μέλια στην αγορά που δεν ήξεραν από που προέρχονται. Εμείς από την πρώτη στιγμή καταγγέλαμε τις ελληνοποιήσεις στο μέλι. Ο ΕΦΕΤ βρήκε συνολικά 30 δείγματα με νοθευμένα και ελληνοποιημένα μέλια».\nΑπό την πλευρά της η Εθνική Διεπαγγελματική Οργάνωση Μελιού σε ανακοίνωσή της ευχαριστεί τον ΕΦΕΤ και τις δημόσιες αρχές που συνεχίζουν τον έλεγχο της αγοράς για διαπίστωση τυχον δολίων πρακτικών και νοθείας στο μέλι. Όπως τονίζει επίσης ελπίζει σε συνέχιση των ελέγχων, ποιοτικών αλλά και διοικητικών, για διαπίστωση υπερβολικά χαμηλών τιμών σε σχέση με ομοειδή προϊόντα και σε άμεση επιβολή των προβλεπόμενων διοικητικών κυρώσεων, γιατί έτσι μόνο οι παραβάτες θα συμμορφωθούν και θα ομαλοποιηθεί η αγορά.\nΣτο μεταξύ μεγάλες αντιδράσεις έχει προκαλέσει στους μελισσοκόμους η απόφαση της υφυπουργού Αγροτικής Ανάπτυξης και Τροφίμων, Φωτεινής Αραμπατζής, με την οποία καθιερώνεται το Εθνικό Ηλεκτρονικό Μελισσοκομικό Μητρώο. Σε επιστολή, που έστειλε στον ΑγροΤύπο η Εθνική Διεπαγγελματική Οργάνωση Μελιού, τονίζεται ότι με έκπληξη διαπιστώσαμε, το Σάββατο (17/4/2021), ότι η υφυπουργός υπέγραψε την σχετική απόφαση. Τονίζουμε την έκπληξή μας γιατί δεν προηγήθηκε διαβούλευση επί του κειμένου. Μελετώντας το κείμενο διαπιστώσαμε ότι δεν έλαβε υπόψη της τις βασικές θέσεις του κλάδου και εκτιμούμε ότι αν τυχόν εφαρμοστεί ως έχει θα δημιουργήσει τεράστια προβλήματα στην ελληνική μελισσοκομία. Καλούμε την υφυπουργό να ανακαλέσει άμεσα αυτή την απόφαση.\nΔιαβάστε την απόφαση για Μελισσοκομικό Μητρώο (πατήστε εδώ)\nΜε σύστημα ελέγχου προέλευσης η καταπολέμηση των ελληνοποιήσεων στο μέλι\n29/03/2021 12:04 μμ\nΣημαντικές παρεμβάσεις προανήγγειλε ο υπουργός Αγροτικής Ανάπτυξης και Τροφίμων, Σπήλιος Λιβανός.\nΣυγκεκριμένα, όπως αναφέρει εγγράφως στη βουλή, ο Σπήλιος Λιβανός, προκειμένου να είναι δυνατός ο πλήρης έλεγχος της ιχνηλασιμότητας του μελιού που εισάγεται – παράγεται – συσκευάζεται - διακινείται στη χώρα και να ακολουθήσει η ενεργοποίηση της εφαρμογής του Κανονισμού για την απονομή Ελληνικού Σήματος στο Μέλι, εξετάζεται η σκοπιμότητα:\n1. θέσπισης νομοθετικού πλαισίου για την εγκαθίδρυση συστήματος ελέγχου της προέλευσης μελιού, στο οποίο θα εμπίπτουν: α) όλοι οι μελισσοκόμοι που διαθέτουν Μελισσοκομικό Βιβλιάριο σε ισχύ και είναι καταχωρισμένοι στο Μελισσοκομικό Μητρώο, β) οι επιχειρήσεις που προβαίνουν σε εισαγωγή ή αγορά μελιού Ελληνικής και μη προέλευσης, γ) οι επιχειρήσεις αποθήκευσης και εμπορίας μελιού, καθώς και δ) οι επιχειρήσεις τυποποίησης - συσκευασίας μελιού και\n2. δημιουργίας βάσης δεδομένων, ανάλογης με τη διαδικτυακή εφαρμογή ARTEMIS για τον έλεγχο Μηνιαίου Ισοζυγίου Γάλακτος και Κρέατος [ΚΥΑ 838/51008 (Β΄964/21.03.2019)], στην οποία θα συμμετέχουν και θα αναρτούν στοιχεία οι ανωτέρω εμπλεκόμενοι, προκειμένου να έχουν τη δυνατότητα συνέχισης της δραστηριότητάς τους.\nΣε κάθε περίπτωση, πρέπει να επισημανθεί ότι το Υπουργείο Αγροτικής Ανάπτυξης και Τροφίμων έχει πραγματοποιήσει ένα σημαντικό βήμα προς την κατεύθυνση της πάταξης των «ελληνοποιήσεων» με την ψήφιση του Ν.4691/2020 (Α΄108) «Ρυθμίσεις αρμοδιότητας του Υπουργείου Αγροτικής Ανάπτυξης και Τροφίμων για την αναβάθμιση και τον εκσυγχρονισμό του αγροτικού τομέα». Ειδικότερα, στον εν λόγω Νόμο θεσπίζεται εμφατικά η αυστηροποίηση του κυρωτικού πλαισίου, ειδικά στις περιπτώσεις «ελληνοποιήσεων» προϊόντων Π.Ο.Π.-Π.Γ.Ε.-Ε.Π.Ι.Π. και βιολογικών, η πρόβλεψη για πρώτη φορά ειδικών ποινικών αδικημάτων για τους παραβάτες και η αποτρεπτική για τους επίδοξους «ελληνοποιητές» επαύξηση των χρηματικών προστίμων. Αναλυτικότερα, προβλέπεται:  ειδικό ποινικό αδίκημα για όποιον εξάγει τρόφιμα νοθευμένα ή επιβλαβή για την υγεία του ανθρώπου,  η θέσπιση ενός νέου αδικήματος, αυξημένης ποινικής απαξίας (ποινή φυλάκισης τουλάχιστον 3 ετών ή χρηματική ποινή), η οποία καταλαμβάνει όποιον με πρόθεση παράγει, εισάγει, εξάγει, αποθηκεύει, διακινεί ή διαθέτει στην κατανάλωση τρόφιμα, τα οποία κατά τη διαπίστωση της αρμόδιας αρχής είναι νοθευμένα και επιβλαβή για την υγεία του ανθρώπου,  η -υπό προϋποθέσεις και κατόπιν έκδοσης εισαγγελικής διάταξης- δημοσιοποίηση στοιχείων κατηγορουμένων ή καταδικασθέντων για ειδικά ποινικά αδικήματα σχετικά με «ελληνοποιήσεις» προκειμένου –μεταξύ άλλων- να προστατευθεί η δημόσια υγεία, η θέσπιση ποινής φυλάκισης τουλάχιστον 2 ετών σωρευτικά με χρηματική ποινή για τους παραβάτες Π.Ο.Π.-Π.Γ.Ε.-Ε.Π.Ι.Π. και βιολογικών προϊόντων, καθώς και η θεσμοθέτηση επιβολής σε βάρος των ανωτέρω, διοικητικού προστίμου ύψους έως – κατ’ αρχήν- 300.000 ευρώ, το οποίο μπορεί να φτάσει ή ακόμη και να ξεπεράσει τα 600.000 ευρώ, εάν η σχετική παράβαση έχει διαπραχθεί από επιχείρηση με κύκλο εργασιών άνω των 10 εκατομμυρίων ευρώ, η πρόβλεψη επιβολής μόνιμης αφαίρεσης του δικαιώματος χρήσης ενδείξεων Π.Ο.Π., Π.Γ.Ε., Ε.Π.Ι.Π. ή βιολογικών προϊόντων σε βάρος των υποτρόπων και η συνεκτίμηση του παρανόμως προσποριζόμενου κέρδους κατά την επιμέτρηση του διοικητικού προστίμου σε βάρος «ελληνοποιητών».\nΠλώρη για να κερδίσει τις αγορές του εξωτερικού βάζει το μέλι της Λήμνου\n14/01/2021 01:00 μμ\nΔιεθνή διάκριση είχε το 2021 το μέλι «Λημνία Γη» του Αγροτικού Μελισσοκομικού Συνεταιρισμού Λήμνου. Η συγκεκριμένη διάκριση είναι η τρίτη συνεχόμενη σε αντίστοιχες συμμετοχές μέσα μία διετία.\nΜε αφορμή το συγκεκριμένο γεγονός ο πρόεδρος του συνεταιρισμού κ. Δημήτρης Παλαιολόγος αναφέρει στον ΑγροΤύπο τα εξής: «ο συνεταιρισμός στο νησί έχει δημιουργηθεί από το 1975. Μέχρι σήμερα δεν χρωστά πουθενά. Το θυμαρίσιο μέλι που παράγουμε το απορροφούσε κυρίως η ελληνική αγορά.\nΈχουμε 55 μελισσοκόμους μέλη του συνεταιρισμού και παράγουμε κατά μέσο όρο 35 - 40 τόνους. Έχουμε 6.000 μελίσσια στο νησί που δίνουν μια καλή χρονιά 8 κιλά ανά κυψέλη. Αυτό που θέλω να τονίσω είναι ότι αν και όλα αυτά τα χρόνια πληρώνουμε ασφαλιστικές εισφορές στον ΕΛΓΑ ποτέ δεν μας έχει αποζημιώσει για κάποια ζημιά που είχαμε.\nΠριν 4 χρόνια με χρήματα από τα μέλη του συνεταιρισμού και χωρίς να ενισχυθούμε από κάποιο πρόγραμμα καταφέραμε να αποκτήσουμε μηχανήματα τυποποίησης. Από τότε αποφασίσαμε να κάνουμε το επόμενο βήμα και να ξεκινήσουμε εξαγωγές. Για αυτό κάναμε προσπάθεια να αναδείξουμε την ποιότητα του προϊόντος μας. Πέρσι καταφέραμε να κάνουμε την πρώτη εξαγωγή προς τη Γερμανία. Τα πράγματα πήγαν καλά αλλά πέσαμε πάνω στην πανδημία και τα προβλήματα στην εστίαση και δεν συνέχιστηκε η προσπάθεια. Ένα ακόμη πρόβλημα που υπήρξε είναι ότι ο συνεταιρισμός κάνει συσκευασίες 1 κιλού και 500 γραμμαρίων αλλά η αγορά της Γερμανίας ήθελε συσκευασίες των 250 γραμμαρίων.\nΑυτη την εποχή κάνουμε προσπάθειες να κάνουμε εξαγωγές προς τις αγορές του Ηνωμένου Βασιλείου και των ΗΠΑ. Όμως επειδή είναι εκτος ΕΕ υπάρχει μια αυξημένη γραφειοκρατία. Η προσπάθεια όμως συνεχίζεται».\nΗ σχετική ανακοίνωση του Συνεταιρισμού για την βράβευση του μελιού αναφέρει τα εξής:\n«Το βραβείο κατακτήθηκε ύστερα από τυφλό, οργανοληπτικό έλεγχο, ανάμεσα σε κάθε είδους τρόφιμο από όλο τον πλανήτη, από διεθνώς καταξιωμένους γευσιγνώστες και κορυφαίους σεφ, επιβεβαιώνοντας έτσι τη γευστική ανωτερότητα του προϊόντος που με συστηματική́ προσπάθεια και υψηλές προδιάγραφες, παράγει ο Συνεταιρισμός.\nΧαρακτηριστικό του επιπέδου της κριτικής επιτροπής είναι η συμμετοχή σε αυτήν γευσιγνωστών που συμμετέχουν στο οργανισμό Michelin, ή στον οδηγό Gault & Millau και σεφ που μαγειρεύουν για τη βασιλική οικογένεια του Ηνωμένου Βασιλείου ή τους προέδρους της Γαλλικής Δημοκρατίας.\nΗ συγκεκριμένη διεθνής διάκριση, είναι η τρίτη συνεχόμενη σε αντίστοιχες συμμετοχές, μέσα μία διετία, γεγονός που πιστοποιεί την εξαιρετική αλλά και χρονικά σταθερή γεύση του χαρμανιού του Μελισσοκομικού Συνεταιρισμού.\nΤο μυστικό της επιτυχίας, συνδυάζει τρεις παραμέτρους:\n1)την εκμετάλλευση όλου του εύρους της εξαιρετικής μελισσοκομικής χλωρίδας του νησιού, γεγονός που επιτυγχάνεται μέσω της κοινής, συνεταιριστικής δράσης 50 μελισσοκόμων, οι οποίοι καλύπτουν με τα μελίσσια τους όλη την επικράτεια της Λήμνου\n2)την αυστηρή επιστημονική επίβλεψη όλων των σταδίων παραγωγής, από το μελισσοκομείο μέχρι την εμφιάλωση, με θέσπιση αυστηρών ποιοτικών κριτηρίων (ανώτερων των αγορανομικά θεσπισμένων) και συνεχόμενους ελέγχους στο σύνολο των μελιών που εισέρχονται στο συσκευαστήριο\n3)την τήρηση αυστηρών προτύπων διασφάλισης ποιότητας και αποφυγής κινδύνων για τον καταναλωτή (ISO 22000).\nΤο χρυσό μας μέλι, η «Λημνία Γη», συνεχίζει το ταξίδι του στις αγορές του κόσμου, μιας και πλέον έχουν ξεκινήσει εξαγωγές σε χώρες εντός και εκτός ΕΕ, με προοπτική για περισσότερες διακρίσεις που πιστοποιούν με κάθε επισημότητα τη μοναδική, εξαιρετική γεύση και ποιότητά του.\nΑνοιχτό ενδεχόμενο για κορονοενισχύσεις και στους μελισσοκόμους λέει ο Σκρέκας\n21/12/2020 01:06 μμ\nΔεν αποκλείει ενίσχυση, όχι όμως στη παρούσα φάση ο υφυπουργός Αγροτικής Ανάπτυξης.\nΜιλώντας στη βουλή ανέφερε ότι οι υπηρεσίες του ΥπΑΑΤ μελετούν την ζημιά.\nΟλόκληρη η συζήτηση από τα πρακτικά της βουλής\nΚΩΝΣΤΑΝΤΙΝΟΣ ΣΚΡΕΚΑΣ (Υφυπουργός Αγροτικής Ανάπτυξης και Τροφίμων): Θα σας πω.\nΓια την πανδημία εξετάζουν αυτή τη στιγμή οι Υπηρεσίες του Υπουργείου, ακριβώς για να βρούμε την αιτιολογική βάση για να αποδείξουμε ότι υπάρχει αντικειμενικά ζημία στους μελισσοπαραγωγούς, προκειμένου να μπορέσουν αυτοί στη συνέχεια να δικαιούνται ενίσχυσης, που φυσικά εδώ είμαστε να την προσδιορίσουμε.\nΌμως, πρέπει να σας πω ότι και οι μελισσοκόμοι, όπως και όλοι οι αγρότες, οι οποίοι έχουν υποστεί μείωση του εισοδήματός τους τους μήνες Σεπτέμβριο, Οκτώβριο -και, φυσικά, αυτό θα συνεχίσει- εξαιτίας της πανδημίας και το οποίο αποδεικνύεται φυσικά από τον τζίρο που δηλώνουν, δικαιούνται επιστρεπτέα προκαταβολή 1.000 ευρώ. Πεντακόσια ευρώ είναι η επιδότηση και τα άλλα πεντακόσια ευρώ τα επιστρέφουν μετά από δύο χρόνια σε σαράντα οκτώ δόσεις.\nΆρα και οι μελισσοκόμοι…\nΓΕΩΡΓΙΟΣ ΒΑΡΕΜΕΝΟΣ: Αυτό δεν είναι ενίσχυση.\nΚΩΝΣΤΑΝΤΙΝΟΣ ΣΚΡΕΚΑΣ (Υφυπουργός Αγροτικής Ανάπτυξης και Τροφίμων): Τι είναι; Τα 1.000 ευρώ δεν είναι λεφτά;\nΓΕΩΡΓΙΟΣ ΒΑΡΕΜΕΝΟΣ: Η απάντησή σας σημαίνει όχι ενίσχυση τουλάχιστον αυτή τη στιγμή…\nΠΡΟΕΔΡΕΥΩΝ (Νικήτας Κακλαμάνης): Μην κάνουμε διάλογο. Δεν είπε αυτό ο Υπουργός. Ολοκληρώστε, κύριε Υπουργέ.\nΚΩΝΣΤΑΝΤΙΝΟΣ ΣΚΡΕΚΑΣ (Υφυπουργός Αγροτικής Ανάπτυξης και Τροφίμων): Τελειώνω, κύριε Πρόεδρε.\nΈχουν πληρωθεί ήδη σ’ αυτούς που έπαθαν ζημιά. Μιλάμε γι’ αυτούς οι οποίοι υπέστησαν ζημιά τον Σεπτέμβρη και τον Οκτώβρη και είχαν μειωμένο τζίρο, γιατί έτσι αποδεικνύεται. Πώς θα αποδειχθεί ότι έχει πάθει ζημιά κάποιος; Από το ότι πούλησε φέτος λιγότερο από ό,τι πούλησε πέρυσι το αντίστοιχο διάστημα που εξετάζουμε. Έχουν πληρωθεί ήδη, λοιπόν, τα 1.000 ευρώ. Και, βέβαια, επίκειται να δούμε πώς θα προχωρήσει η πανδημία, τι επιπτώσεις θα έχει στον κλάδο για να στηριχθούν και να δούμε ποιο θα είναι το επόμενο μέτρο.\nΣτήριξη στους μελισσοκόμους λόγω κορονοϊού υπόσχεται το ΥπΑΑΤ\n18/12/2020 11:32 πμ\nΜε την παρουσία της πολιτικής ηγεσίας του ΥπΑΑΤ και όλων των αρμόδιων φορέων του μελισσοκομικού κλάδου διεξήχθη διαδικτυακά το 11ο Συνέδριο Ελληνικού Μελιού & Προϊόντων Μέλισσας, το Σάββατο και Κυριακή (12 -13 Δεκεμβρίου 2020).\nΜιλώντας στο Συνέδριο, ο Υπουργός, Μάκης Βορίδης, προανήγγειλε μέτρα στήριξης του μελισσοκομικού τομέα για την αντιμετώπιση των προβλημάτων από την πανδημία. Αναφερόμενος στο Εθνικό Μελισσοκομικό Μητρώο, σημείωσε ότι η σχετική υπουργική απόφαση βρίσκεται προς υπογραφή, προκειμένου να ενεργοποιηθεί μια βάση η οποία θα θέσει θεμέλια διαφορετικής παραγωγικής συγκρότησης στον μελισσοκομικό κλάδο.\nΤη σαφή βούληση για στήριξη του κλάδου εξέφρασε στον χαιρετισμό του και ο Υπουργός Ανάπτυξης και Επενδύσεων Άδωνις Γεωργιάδης. Στο πλαίσιο αυτό, προανήγγειλε τη λήψη πρωτοβουλιών μέσα στο 2021 για τη στήριξη των επιχειρήσεων και την αύξηση των εξαγωγών μελιού, ενώ τόνισε ότι θα πρέπει να υπάρξει επιπλέον προβολή σε ένα προϊόν όπως το μέλι, παραδοσιακό για την Ελλάδα, με υψηλή ποιότητα και σημαντικές εξαγωγές.\nΤις ενέργειες του Υπουργείου για τη στήριξη του μελισσοκομικού κλάδου από τις επιπτώσεις της υγειονομικής κρίσης, ανέφερε η Υφυπουργός, Φωτεινή Αραμπατζή, ενώ σημείωσε ότι μέλημα της κυβέρνησης είναι η προστασία της ελληνικής παραγωγής από τον αθέμιτο ανταγωνισμό, η αύξηση της παραγωγής με βάση τις πραγματικές δυνατότητες της χώρας και η αύξηση της προστιθέμενης αξίας του ελληνικού μελιού, δηλαδή τυποποίηση, πιστοποίηση, branding, αύξηση εξαγωγών.\nΣτα προβλήματα που αντιμετωπίζει ο μελισσοκομικός κλάδος αλλά και στις προτάσεις για την αντιμετώπισή τους αναφέρθηκε ο πρόεδρος της Ομοσπονδίας Μελισσοκομικών Συλλόγων Ελλάδος (ΟΜΣΕ) Βασίλης Ντούρας. Επίσης, ζήτησε να μπει το ελληνικό σήμα στο μέλι, το οποίο σύμφωνα με τον ίδιο θα βοηθήσει στη βελτίωση της ποιότητας και σε μια καλύτερη λειτουργία της αγοράς.\nΩς κρίσιμες χρονιές για την ελληνική μελισσοκομία χαρακτήρισε το 2020 και το 2021 ο αντιπρόεδρος της Εθνικής Διεπαγγελματικής Οργάνωσης Μελιού & Λοιπών Προϊόντων Κυψέλη, Γιώργος Πίττας. Όπως υπογράμμισε, οι αθρόες εισαγωγές μελιού από τρίτες ή ευρωπαϊκές χώρες, κυρίως μέσω Βουλγαρίας, η παρατεταμένη οικονομική κρίση, η κλιματική αλλαγή και η πανδημία, αποτελούν μερικά από τα προβλήματα που έχει να αντιμετωπίσει ο μελισσοκομικός κλάδος ενώ οι ελληνοποιήσεις και η πρωτοφανής αδικαιολόγητη νοθεία με καραμελόχρωμα και οι εξευτελιστικές τιμές διάθεσης κάποιων μελιών έχουν φέρει σε απόγνωση τον μελισσοκομικό κλάδο και όλους όσους ασχολούνται με το ελληνικό μέλι.\nΔιαβάστε σχετικό άρθρο του ΑγροΤύπου που κάναμε αναφορά στην στήριξη λόγω πανδημίας του μελισσοκομικού κλάδου (πατήστε εδώ)\nΠολιτική βούληση για να εφαρμοστεί το ελληνικό σήμα στο μέλι, ποιοι μπορούν να το έχουν\n16/12/2020 03:48 μμ\nΜετά το «εθνικό ηλεκτρονικό μελισσοκομικό μητρώο» σειρά έχει το «ελληνικό σήμα» στο μέλι. Το σχέδιο του κανονισμού είναι έτοιμο εδώ και 2 χρόνια στα γραφεία του ΥπΑΑΤ.\nΌπως δηλώνει στον ΑγροΤύπο ο Βασίλης Ντούρας, προέδρος Ομοσπονδίας Μελισσοκομικών Συλλόγων Ελλάδος (ΟΜΣΕ), «το ελληνικό σήμα είναι θέμα απόφασης του ΔΣ του ΕΛΓΟ ΔΗΜΗΤΡΑ - που είναι και ο φορέας που θα κάνει τους ελέγχους - αλλά χρειάζεται πολιτική απόφαση του ΥπΑΑΤ για να τρέξει.\nΤο ελληνικό σήμα θα πάρουν όσοι εμπορεύονται και τυποποιούν ελληνικό μέλι. Θα μπορεί να το πάρουν και οι μελισσοκόμοι - αν και δεν το θεωρώ απαραίτητο - αλλά θα πρέπει να ακολουθήσουν τις σχετικές διαδικασίες σύμφωνα με την εθνική και κοινοτική νομοθεσία (πιστοποίηση, συσκευαστήριο κ.α.). Πιστεύω ότι οι μελισσοκόμοι δεν το χρειάζονται, αφού μπορούν να πωλούν το μέλι τους τονίζοντας την ιδιότητα του παραγωγού και γράφοντας ταυτόχρονα στις συσκευασίες τους «ελληνικό μέλι». Για να το πάρουν οι μελισσοκόμοι θα πρέπει να κάνουν αίτηση στον ΕΛΓΟ ΔΗΜΗΤΡΑ.\nΝα επισημάνω ότι οι έμποροι που θα έχουν πιστοποιηθεί από ΕΛΓΟ ΔΗΜΗΤΡΑ θα πρέπει να έχουν σε ξεχωριστές αποθήκες το μέλι με ελληνικό σήμα. Όσο για τα πλαστά τιμολόγια που υπάρχει ο κίνδυνος να υπάρξουν, ο Οργανισμός θα έχει σε ειδική πλατφόρμα καταχωρημένα τα στοιχεία του κάθε παραγωγού με τις ποσότητες μελιού που παράγει. Έτσι θα μπορεί να υπάρξει διασταυρωτικός έλεγχος των ποσοτήτων και να αποτραπεί ο κίνδυνος ελληνοποιήσεων και νοθείας». Και προσθέτει:\n«Η Ομοσπονδία μας από την αρχή της οικονομικής κρίσης έβαλε στόχο να ξεχωρίσει το ελληνικό μέλι από τα εισαγόμενα και τα μίγματά τους με ελληνικά μέλια. Καταφέραμε και πείσαμε την τότε πολιτική ηγεσία και το 2011 θεσπίστηκε η υποχρεωτική αναγραφή στην ετικέτα της χώρας συγκομιδής αντί του…… «μίγμα μελιών από ΕΕ ή από ΕΕ και εκτός ΕΕ».\nΤο 2013 με τη θέσπιση των νέων αγορανομικών διατάξεων, το μέλι απέκτησε ακόμη μια ομπρέλα προστασίας. Στο σημείο αυτό αισθανθήκαμε μια σιγουριά και σχεδιάζαμε πώς θα αναδείξουμε την ποιότητα και την αξία του ελληνικού μελιού, παροτρύνοντας όλους τους μελισσοκόμους να στοχεύουν στην ποιότητα και όχι στην ποσότητα.\nΔυστυχώς λογαριάζαμε χωρίς τον ξενοδόχο. Η αγορά καταστρατήγησε κάθε κανόνα, αφού η πολιτεία ήταν απούσα, και έβαλε στα ράφια φτηνά «μέλια» για τον καταναλωτή, τα οποία, όπως όλοι γνωρίζουμε, δεν είναι μέλια. Αυτή η πρακτική συνεχίζεται μέχρι και σήμερα, με αποτέλεσμα να εξαπατάται ο καταναλωτής, αφού τρώει σιρόπια για μέλι και να πιέζονται οι τιμές στο δικό μας μέλι, ακόμη και σε χρονιές που οι παραγωγές μας δεν είναι καλές, όπως η χρονιά που διανύουμε. Εδώ θα πρέπει να τονίσω ότι σε αυτό το παιχνίδι συμβάλλουν και κάποιοι ειδικοί επιστήμονες, οι οποίοι με τις θέσεις τους και τις δηλώσεις τους θολώνουν το τοπίο ως προς τους κανόνες τυποποίησης και λειτουργίας της αγοράς, λέγοντας μισές αλήθειες και δημιουργούν τριβές μεταξύ των μελισσοκόμων.\nΤι κάνουμε τώρα; Υπάρχει λύση ή βρισκόμαστε σε αδιέξοδο;\nΝαι, υπάρχει λύση και για μας τα πράγματα είναι απλά.\n1) Το κράτος να συνεχίσει τους ελέγχους, που το τελευταίο διάστημα ξεκίνησε. (μετά από πολλά χρόνια επιτέλους έλαβαν υπόψη τις καταγγελίες μας). Οι έλεγχοι του ΕΦΕΤ πρέπει να συνεχιστούν και να είναι ουσιαστικοί και επαναλαμβανόμενοι. Τα αποτελέσματα που ανακοινώθηκαν τον προηγούμενο μήνα είναι η κορυφή του παγόβουνου. Επιβάλλεται να γίνουν διοικητικοί έλεγχοι σε όλους τους εισαγωγείς μελιού για τα προηγούμενα 2-3 χρόνια και να τιμωρηθούν παραδειγματικά όσοι καταστρατήγησαν την υπάρχουσα νομοθεσία. Μόνο όταν δούμε πώς πουλήθηκαν τα εισαγόμενα, θα καταλάβουμε όλοι το μέγεθος του προβλήματος. Η αγορά πρέπει να λειτουργεί με κανόνες και ουσιαστική εφαρμογή της υπάρχουσας νομοθεσίας.\n2) Ελληνικό σήμα στο μέλι. Το σχέδιο του κανονισμού είναι έτοιμο εδώ και 2 χρόνια. Αν κρίνω από τις αντιδράσεις των εμπόρων που είναι εκτός Διεπαγγελματικής, είναι πολύ καλό! Είμαι βέβαιος πως μόλις γίνει νόμος του κράτους θα γίνει μια νέα αρχή. Ο διαχωρισμός πλέον από τα άλλα «μέλια» θα είναι εμφανής. Το ελληνικό σήμα θα βοηθήσει στη βελτίωση της ποιότητας και σε μια καλύτερη λειτουργία της αγοράς και επειδή δε ζούμε σε χώρα αγίων, η πολιτεία θα πρέπει να είναι πάντα παρούσα και με τους ελέγχους της να εγγυάται την καλή λειτουργία.\nΠοιοι θα πάρουν το ελληνικό σήμα; Οι μελισσοκόμοι το χρειάζονται;\nΤο ελληνικό σήμα θα πάρουν όσοι εμπορεύονται και τυποποιούν ελληνικό μέλι. Το σήμα πέρα από το διαχωρισμό ευελπιστούμε να δώσει με το χρόνο και μια σημαντική υπεραξία. Ο φορέας που θα δίνει το σήμα είναι ο ΕΛΓΟ-ΔΗΜΗΤΡΑ, ο οποίος θα έχει και την ευθύνη ελέγχων, πέρα των άλλων ελεγκτικών οργανισμών, για τη συμμόρφωση όλων.\nΑν όμως κάποιος μελισσοκόμος εκτιμά ότι το χρειάζεται, θα μπορεί να το παίρνει με τις ίδιες διαδικασίες και υποχρεώσεις των εμπόρων-τυποποιητών. Η παραφιλολογία γύρω από αυτό το θέμα δεν έχει ουσία αλλά υπηρετεί σκοπιμότητες, επιζήμιες για τους μελισσοκόμους.\nΚαι οι καταναλωτές; Οι καταναλωτές θα πρέπει να προτιμούν το ελληνικό μέλι και να ξέρουν ότι τα φθηνά μέλια δεν είναι μέλια και δεν τους προσφέρουν τίποτα στη διατροφή τους και στην υγεία τους.\nΛοιπά σήματα ποιότητας στο μέλι;\nΕκτός από το ελληνικό σήμα, υπάρχουν ήδη άλλα σήματα ποιότητας. Το μέλι ελάτης βανίλια Μαινάλου καθώς και το πευκοθυμαρόμελο Κρήτης έχουν ήδη καταχωρηθεί ως μέλια ΠΟΠ. Άλλα μέλια βρίσκονται στη διαδικασίες απόκτησης ονομασίας προέλευσης.\nΤα σήματα ποιότητας και γεωγραφικής ένδειξης σαφώς δίνουν μια υπεραξία στο προϊόν και σαφώς οι διοικητικοί και λοιποί έλεγχοι αποθαρρύνουν τις παρανομίες στην εμπορία μελιού, ωστόσο δεν πρέπει να ξεχνάμε πως το ελληνικό μέλι έχει υπεραξία λόγω των ποιοτικών χαρακτηριστικών του και των βιολογικών του δράσεων, δε χρειάζεται πολλά - πολλά για να ξεχωρίσει, ξεχωρίζει διεθνώς.\nΤέλος αυτό που πρέπει να γίνει από όλους κατανοητό, από την πολιτεία και τους καταναλωτές εξίσου, είναι ότι η νοθεία του μελιού δεν αποτελεί μια απλή οικονομική απάτη αλλά ένα έγκλημα κατά της δημόσιας υγείας, της διατροφικής και περιβαλλοντικής μας ασφάλειας. Δεν υπερβάλλω. Το μέλι είναι ένας σύμμαχος για την υγεία, ενώ η ζάχαρη είναι εχθρός της και όλοι το γνωρίζουμε αυτό.\nΑυτό που δε γνωρίζουν όλοι είναι ότι, όταν το νοθευμένο μέλι πλημμυρίζει την αγορά, ρίχνει τις τιμές κάτω από το κόστος παραγωγής του μελιού με αποτέλεσμα ο μελισσοκόμος να μην μπορεί να επιβιώσει. Χωρίς μελισσοκόμους όμως δε θα υπάρχουν και μέλισσες για επικονίαση. Όταν συμβεί αυτό η διατροφική μας επάρκεια και η βιοποικιλότητα θα μπουν σε μεγάλους κινδύνους.\nΑυτός είναι και o λόγος που η ΕΕ προσπαθεί την τελευταία δεκαετία να στηρίξει τη μελισσοκομία, θεσμοθετώντας όμως κυρίως μέτρα που περιορίζουν σε κάποιο βαθμό τους περιβαλλοντικούς κινδύνους που απειλούν τη μέλισσα. Πλέον επείγει να ληφθούν μέτρα και για την προστασία του μελιού από τα εισαγόμενα σιρόπια πριν καταστραφεί η μελισσοκομία. Προτάσεις υπάρχουν, θεσμοί υπάρχουν, βούληση από την πολιτεία χρειάζεται».\n07/12/2020 05:20 μμ\nΆρχισε η κατάθεση αιτήσεων από τους μελισσοκόμους για τα προγράμματα μελισσοκομίας έτους 2021.\nΞεκίνησε ήδη η διαδικασία υποβολής των Δηλώσεων Διαχείμασης. Γίνεται στις κατά τόπους Διευθύνσεις Αγροτικής Οικονομίας και Κτηνιατρικής το αργότερο μέχρι την 31/12/2020. Δεν είναι απαραίτητη η δήλωση διαχείμασης στην περίπτωση που ο μελισσοκόμος έχει θεωρήσει το μελισσοκομικό του βιβλιάριο μεταξύ 1ης Σεπτεμβρίου και 31ης Δεκεμβρίου 2020. Στην περίπτωση αυτή το θεωρημένο μελισσοκομικό βιβλιάριο επέχει θέση δήλωσης κυψελών διαχείμασης.\nΕπίσης μέχρι τις 10 Φεβρουαρίου 2021 οι μελισσοκόμοι έχουν δικαίωμα να κάνουν αίτηση για συμμετοχή στη δράση 3.1 «Εξοπλισμός για τη διευκόλυνση των μετακινήσεων» (Αντικατάστασης κυψελών).\nΔικαιούχοι της δράσης 3.1 «Εξοπλισμός για την διευκόλυνση των μετακινήσεων» (Αντικατάσταση Κυψελών) είναι όσοι:\nΈχουν υποβάλει δήλωση κυψελών διαχείμασης έως 31/12/2020 ή έχουν θεωρήσει το μελισσοκομικό τους βιβλιάριο κατά το διάστημα από 1η Σεπτεμβρίου μέχρι 31η Δεκεμβρίου 2020.\nΚατέχουν τουλάχιστον 20 μελίσσια.\nΈχουν θεωρημένο (σε ισχύ) μελισσοκομικό βιβλιάριο.\nΓια τη δράση 3.2 «Οικονομικής στήριξης της νομαδικής μελισσοκομίας» για το μελισσοκομικό πρόγραμμα έτους 2021 η περίοδος υποβολής της αίτησης - δήλωσης είναι από 1η Ιανουαρίου 2021 έως και 10η Φεβρουαρίου 2021.\nΔικαιούχοι της δράσης 3.2 «Οικονομική στήριξη της νομαδικής μελισσοκομίας» είναι:\n1. Έχουν υποβάλει δήλωση διαχείμασης έως 31/12/2020 ή έχουν θεωρήσει το μελισσοκομικό τους βιβλιάριο κατά το διάστημα από 1η Σεπτεμβρίου μέχρι 31η Δεκεμβρίου 2020.\n2. Διαθέτουν βεβαίωση εγγραφής στο Μητρώο Αγροτών και Αγροτικών Εκμεταλλεύσεων ως επαγγελματίες αγρότες.\n3. Κατέχουν τουλάχιστον 110 δηλωμένες κυψέλες διαχείμασης.\n4. Έχουν ελάχιστη ακαθάριστη αξία συνολικής ετήσιας οικογενειακής γεωργικής παραγωγής 5.000 ευρώ\n5. Έχουν θεωρημένο (σε ισχύ) μελισσοκομικό βιβλιάριο\n1. Κατέχουν τουλάχιστον 110 δηλωμένες κυψέλες διαχείμασης,\n2. Έχουν ελάχιστη ακαθάριστη αξία συνολικής ετήσιας οικογενειακής γεωργικής παραγωγής 5.000 ευρώ\n3. Έχουν θεωρημένο μελισσοκομικό βιβλιάριο, καθώς και βιβλιάριο ΟΓΑ σε ισχύ.\nΜε αφορμή το Δελτίο Τύπου του ΕΦΕΤ, που εκδόθηκε την Παρασκευή (9/10/2020) για ανάκληση μη ασφαλών μελιών, η Ομοσπονδία Μελισσοκομικών Συλλόγων Ελλάδος (ΟΜΣΕ) εκφράζει την ικανοποίησή της για τους ελέγχους που πραγματοποιήθηκαν.\nΣυγκεκριμένα το ελεγκτικό κλιμάκιο του ΕΦΕΤ, προχώρησε στην απόσυρση από την αγορά τεσσάρων μελιών που διαπιστώθηκε ότι είχαν νοθευτεί με τη χημική ουσία 4-μεθυλ-ιμιδαζόλιο (4-ΜΕΙ), η οποία αποτελεί δείκτη της παρουσίας των πρόσθετων χρωστικών «καραμελόχρωμα Ε150c και Ε150d», οι οποίες δεν επιτρέπονται στο μέλι και χαρακτηρίστηκαν μη ασφαλή.\nΣε επικοινωνία που είχε ο ΑγροΤύπος με τον κ. Βασίλη Ντούρα, πρόεδρο της ΟΜΣΕ, μας ανέφερε ότι «ευχαριστώ την υφυπουργό, Φωτεινή Αραμπατζή, που με δική της πολιτική βούληση προχώρησε τους ελέγχους στα μέλια. Επιτέλους ξεκίνησαν να γίνονται ουσιαστικοί έλεγχοι που θα βοηθήσουν στην αντιμετώπιση της νοθείας αλλά και των ελληνοποιήσεων».\nΟι έλεγχοι έγιναν μετά από επίμονα αιτήματά μας προς τον ΕΦΕΤ και το ΥΠΑΑΤ για την ανάγκη εξυγίανσης της αγοράς μελιού από ελληνοποιημένα «μέλια» που - όπως αποδείχθηκε - μπορεί να είναι και μη ασφαλή για τον καταναλωτή.\nΠάγιο αίτημα της ΟΜΣΕ είναι να προστατευτεί ο κλάδος της μελισσοκομίας από επιτήδειους που κερδοσκοπούν στην πλάτη του Έλληνα μελισσοκόμου και του καταναλωτή, που εν τέλει δεν απολαμβάνει το εξαιρετικό ελληνικό μέλι.\nΗ λειτουργία του κρατικού μηχανισμού και των ελέγχων θα λειτουργήσει αποτρεπτικά για τους νοθευτές του ελληνικού μελιού και τελικά θα στηριχτεί έμπρακτα ένας από τους σημαντικότερους παραγωγικούς κλάδους της Ελλάδας, ο κλάδος της μελισσοκομίας.\nΌταν υπάρχει πολιτική βούληση, το κράτος μπορεί να δώσει λύσεις επωφελείς για τους παραγωγούς, για τους καταναλωτές και τους έντιμους εμπόρους και τυποποιητές.\nΑνακοίνωση από Εθνική Διεπαγγελματική Οργάνωση Μελιού\nΗ Εθνική Διεπαγγελματική Οργάνωση Μελιού εργάζεται συνεχώς για την προστασία του ελληνικού μελιού από τις ελληνοποιήσεις και τη νοθεία, την προστασία του Έλληνα μελισσοκόμου και του καταναλωτή. Επιτέλους ήρθε ο καιρός που υπήρξε πολιτική βούληση και λειτούργησε ο κρατικός μηχανισμός μετά από τις συνεχείς αιτιάσεις μας. Στο πλαίσιο ελέγχων που πραγματοποιήθηκαν, ο ΕΦΕΤ ανακάλεσε μη ασφαλή «μέλια» από τα ράφια των σούπερ μάρκετ.\nΜε αυτή την αφορμή η Εθνική Διεπαγγελματική ευχαριστεί δημόσια τον ΕΦΕΤ και την ηγεσία του ΥΠΑΑΤ, ιδιαιτέρως την αρμοδία υφυπουργό κ. Φ. Αραμπατζή, για την κατανόηση του προβλήματος των ελληνοποιήσεων και την άμεση ανταπόκρισή τους.\nΗ διαπίστωση της εσκεμμένης νοθείας του αγνού ελληνικού μελιού από κάποιες εταιρείες είναι η αρχή της αποκάλυψης του παγόβουνου των ελληνοποιήσεων σε βάρος της υγιούς μελισσοκομίας και του έλληνα καταναλωτή.\nΕίμαστε πάντοτε ανοικτοί στον διάλογο για την προστασία του ελληνικού μελιού και τον έλεγχο της διακίνησής του.\nΈρχονται μέτρα στήριξης της μελισσοκομίας λόγω πανδημίας\n07/10/2020 03:19 μμ\nΣτην Ολομέλεια της Βουλής συζητήθηκε επίκαιρη ερώτηση του Γραμματέα της Κ.Ο και βουλευτή Ηρακλείου κ. Β. Κεγκέρογλου προς το Υπουργείο Αγροτικής Ανάπτυξης, προκειμένου να ληφθούν άμεσα μέτρα με έκτακτη οικονομική ενίσχυση στους μελισσοκόμους της Κρήτης αλλά και σχέδιο ανάπτυξης της μελισσοτροφίας που θα ενισχύει την ανταγωνιστικότητα του μελιού και ιδιαίτερα αυτού που παράγεται στη Κρήτη.\nΟ βουλευτής υπογράμμισε ότι είναι πλέον αποτυπωμένο ότι πολλοί κλάδοι της οικονομίας μας επλήγησαν από τα περιοριστικά μέτρα τα οποία ελήφθησαν για την υγειονομική κρίση και την αντιμετώπιση της πανδημίας. Ορισμένοι όμως κλάδοι είναι ιδιαίτερα ζημιωμένοι και είναι αυτοί οι κλάδοι, όπως η μελισσοκομία που συνδέεται με την κύρια οικονομική δραστηριότητα που επλήγη, δηλαδή τον τουρισμό.\nΣτη συνέχεια τόνισε ότι η μειωμένη διάθεση της παραγωγής μελιού λόγω ακριβώς της σύνδεσης και της διάθεσής του (στον τομέα του τουρισμού είτε είναι η εστίαση, είτε είναι τα ξενοδοχεία, είτε είναι γενικότερα η εμπορική δραστηριότητα και η εμπορική διάθεση από σημεία λιανικής πώλησης), έχει στοιχίσει οικονομικά πάρα πολύ στους τέσσερις χιλιάδες παραγωγούς της Κρήτης, οι οποίοι εύλογα ζητούν τη στήριξή του ΥπΑΑΤ, με δεδομένο ότι ουσιαστικά δεν λαμβάνουν επιδότηση, αλλά μιας μορφής ενίσχυση από ένα επιχειρησιακό πρόγραμμα.\n«Όσο δεν στηρίζεται η τοπική παραγωγή, τόσο αφήνονται περιθώρια για ελληνοποιήσεις και εισαγωγές. Η στήριξη των παραγωγών, η στήριξη της ντόπιας παραγωγής είναι και φραγμός στις αθέμιτες πρακτικές ορισμένων εισαγωγέων, οι οποίοι μετονομάζουν αυτά τα οποία εισάγουν σε ελληνικά» δήλωσε χαρακτηριστικά ο κ. Κεγκέρογλου και επέμεινε ότι:\n«Με την ευκαιρία της ζημιάς του Κορωνοϊού, πρέπει να δοθεί η στήριξη εκείνη στη μελισσοπαραγωγή, ούτως ώστε να μπορέσει να ενισχύσει τον ανταγωνιστικό της χαρακτήρα και ταυτόχρονα να αντιμετωπιστεί το πρόβλημα των ελληνοποιήσεων.\nΣτο Πρόγραμμα Αγροτικής Ανάπτυξης και ιδιαίτερα για την περίοδο που θα ξεκινήσει το επόμενο διάστημα, πρέπει να τεθεί ως προτεραιότητα η στήριξη της μελισσοτροφίας, της μελισσοπαραγωγής και βέβαια παράλληλα με συγκεκριμένες δράσεις που θα αναδεικνύουν την ποιοτική υπεροχή του ελληνικού μελιού και ιδιαίτερα συγκεκριμένων περιοχών, όπως της Κρήτης».\nΣτη κατεύθυνση αυτή, ζήτησε να προχωρήσει ο φάκελος ΠΟΠ Μέλι Κρήτης, καθώς λόγω των ιδιαίτερων κλιματολογικών συνθηκών και των φυτών από τα οποία οι μέλισσες αντλούν την πρώτη ύλη έχει ιδιαίτερα χαρακτηριστικά.\nΟ Υπουργός απάντησε ότι η αποτίμηση της ζημιάς θα γίνει στο τέλος της τουριστικής περιόδου, ακριβώς επειδή η μειωμένη διάθεση συνδέεται με τον τουρισμό και ανακοίνωσε ότι γίνεται μελέτη στο Υπουργείο Αγροτικής Ανάπτυξης για να υπολογιστεί το ύψος της διαταραχής και αντιστοίχως η ενίσχυση με την οποία πρόκειται να στηριχθεί ο μελισσοκομικός κλάδος, ενώ στο αμέσως επόμενο χρονικό διάστημα θα ανακοινωθεί το ύψος της στήριξης αυτής και οι δικαιούμενοι των συγκεκριμένων ποσών.\nΕπιπλέον, χωρίς να είναι στην ευθύνη του, εξέφρασε την άποψη μήπως είναι προτιμότερο να υποβληθεί φάκελος για ΠΓΕ αντι ΠΟΠ λόγω των ιδιαίτερων γεωγραφικών χαρακτηριστικών.\nΔράσεις για τη στήριξη της μελισσοκομίας από το ΥπΑΑΤ\n28/08/2020 01:06 μμ\nΌπως αναφέρεται σε ανακοίνωση του ΥπΑΑΤ, ο υπουργός Αγροτικής Ανάπτυξης στο πλαίσιο στήριξης του πρωτογενούς τομέα υπέγραψε σειρά αποφάσεων με τις οποίες ενεργοποιούνται οι δράσεις 1.4, 3.1, 3.2 και 4.2 που αφορούν τη μελισσοκομία.\nΑυξάνεται το ποσό χρηματοδότησης\nΤο ΥπΑΑΤ μπέρδεψε τις ενισχύσεις λόγω covid με το τριετές πρόγραμμα μελισσοκομίας\n27/08/2020 02:32 μμ\nΑιφνιδιάστηκαν πολλοί μελισσοκόμοι από την ανακοίνωση που εξέδωσε το ΥπΑΑΤ, στις 26 Αυγούστου 2020, η οποία φαίνεται να τους έβαλε στους κλάδους που επλήγησαν από την πανδημία.\nΣυγκεκριμένα το ΥπΑΑΤ αναφέρει τα εξής: «Ο Υπουργός Αγροτικής Ανάπτυξης και Τροφίμων, Μάκης Βορίδης στο πλαίσιο των ενεργειών που λαμβάνονται υπέρ της ανακούφισης των κλάδων που πλήττονται από την πανδημία του κορωνοϊού προχώρησε στη θέσπιση μέτρων στήριξης του κλάδου της μελισσοκομίας στα μικρά νησιά του Αιγαίου Πελάγους.\nΤο ποσό της δικαιούμενης ενίσχυσης ανέρχεται σε 12 ευρώ ανά κατεχόμενη κυψέλη και φτάνει το συνολικό ποσό ενίσχυσης 1.800.000 ευρώ ετησίως. Από τη συνολική ενίσχυση, ποσό ύψους 1.150.000 ευρώ καλύπτεται από κοινοτικούς πόρους, ενώ ποσό ύψους 650.000 ευρώ αφορά συμπληρωματική εθνική χρηματοδότηση».\nΑπό τα παραπάνω προκύπτει το συμπέρασμα ότι τα χρήματα αυτά αφορούν ενισχύσεις στον κλάδο της μελισσοκομίας λόγω της πανδημίας (όπως δόθηκαν στους παραγωγούς ανθέων, σπαραγγιών, αιγοπρόβειου γάλακτος κ.α.). Βέβαια ο ΑγροΤύπος δεν θα μπορούσε να αναφέρει κάτι τέτοιο.\nΣε επικοινωνία που είχαμε με μελισσοκόμους, ανέφεραν στον ΑγροΤύπο ότι πρόκειται για το τριετές πρόγραμμα μελισσοκομίας. Γίνεται κάθε έτος. Η διαφορά είναι ότι ενώ μέχρι πέρσι το συγκεκριμένο πρόγραμμα ήταν χρηματοδοτούμενο αποκλειστικά από την ΕΕ φέτος, για να παραμείνει το ποσό της ενίσχυσης στα 12 ευρώ ανά κυψέλη, δίνεται και συμπληρωματική εθνική χρηματοδότηση. Το αρνητικό είναι ότι το ΥπΑΑΤ προχώρησε σε αλλαγές του προγράμματος χωρίς να κάνει διαβούλευση με τους φορείς.\n27/08/2020 09:35 πμ\nΤην ενίσχυση του κλάδου της μελισσοκομίας στα μικρά νησιά του Αιγαίου Πελάγους ανακοίνωσε το ΥπΑΑΤ. Η ενίσχυση ανέρχεται σε 12 ευρώ ανά κατεχόμενη κυψέλη και το συνολικό ποσό φτάνει στα 1.800.000 ευρώ ετησίως.\nΑπό τη συνολική ενίσχυση, ποσό ύψους 1.150.000 ευρώ καλύπτεται από κοινοτικούς πόρους, ενώ ποσό ύψους 650.000 ευρώ αφορά συμπληρωματική εθνική χρηματοδότηση.\nΕπισημαίνεται ότι οι ενδιαφερόμενοι οφείλουν να υποβάλουν αίτηση ένταξης στο Πρόγραμμα από 1 Σεπτεμβρίου έως 20 Οκτωβρίου, σε ψηφιακή εφαρμογή του ΥπΑΑΤ ή στην αρμόδια Διεύθυνση Αγροτικής Οικονομίας και Κτηνιατρικής.\nΣύμφωνα με τον κ. Βορίδη, στόχος του προγράμματος είναι να ενισχυθεί η βιωσιμότητα και η αποτελεσματικότητα των υπαρχουσών παραδοσιακών μελισσοκομικών εκμεταλλεύσεων, να αναπτυχθεί η τοπική παραγωγή μελιού, να μειωθεί το αυξημένο κόστος παραγωγής, να ενισχυθεί η τοπική μεταποιητική δραστηριότητα με προϊόντα υψηλής ποιότητας και διατροφικής ασφάλειας και να διατηρηθεί το μοναδικό ιδιαίτερο περιβάλλον των μικρών νησιών με ταυτόχρονη διασφάλιση του εισοδήματος των μελισσοκόμων.\nΚάτω από 3,5 ευρώ δεν συμφέρει να πουλάμε, λένε οι μελισσοκόμοι\n21/08/2020 03:08 μμ\nΕίμαστε απογοητευμένοι από το ελληνικό κράτος, δηλώνει στο ΑγροΤύπο ο πρόεδρος του Συλλόγου Μελισσοκόμων Ροδόπης «Το Κεντρί», Νίκος Καρακοστίδης.\n«Φέτος έχουμε μια μέτρια παραγωγή. Στα ορεινά δεν είχαμε καλή παραγωγή σε βελανίδι και κάστανο αλλά στα πεδινά είχαμε καλά αποτελέσματα σε ανθόμελα και βαμβάκια (που είναι πολύ καλής ποιότητας).\nΑυτό όμως που μας αιφνιδίασε ήταν οι φήμες που κυκλοφόρησαν για τιμή αγοράς από τον παραγωγό κάτω από 3 ευρώ το κιλό. Με αυτή την τιμή δεν βγαίνει ο μελισσοκόμος.\nΤο κόστος στην χώρα μας είναι στα 3,5 ευρώ το κιλό. Αρκεί να σας αναφέρω ότι πριν δέκα χρόνια η τιμή για τα φύλλα κηρήθρας ήταν στα 35 - 38 λεπτά και σήμερα έχουν φτάσει από 80 λεπτά μέχρι 1,30 ευρώ. Να μην πούμε για τις τιμές στα καύσιμα και στα διόδια.\nΤην ίδια στιγμή η ελληνική νομοθεσία επιτρέπει να αγοράζουν και να αναμείξουν, φτηνά μέλια από το εξωτερικό (Περού, Κίνα, Ρουμανία κ.α.) τα οποία πουλάνε σε πολύ χαμηλές τιμές. Εμείς δεν τα βάζουμε με τους εμπόρους αλλά με το ελληνικό κράτος που δεν μας προστατεύει. Μένουν απούλητα τα ελληνικά μέλια που είναι πολύ καλής ποιότητας. Δεν μπορούμε να ανταγωνιστούμε τα μέλια από Ουκρανία που τα αγοράζουν με 1,40 ευρώ το κιλό ούτε τα μέλια από Ρουμανία που έχουν τιμές 1,50 ευρώ.\nΕμείς ζητάμε από το κράτος να μας δώσει τη δυνατότητα να χρησιμοποιούμε το ελληνικό σήμα. Αυτό γίνεται στη Γερμανία γιατί να μην μπορεί να βάλει το σήμα και ο Έλληνας μελισσοκόμος. Ο καταναλωτής ας αποφασίσει τι μέλι θέλει να αγοράσει αλλά θα πρέπει να ξέρει τι είναι αυτό που τρώει.\nΈνα ακόμη πρόβλημα που έχουμε είναι ότι ο Κανονισμός του ΕΛΓΑ δεν μας αποζημιώνει για τις ζημιές σε περίπτωση καταστροφής (πλημμύρες, φωτιές κ.α.). Το να λέει αποζημιώσεις για ακραίες καιρικές συνθήκες είναι γενικό και αόριστο. Ούτε και με την πανδημίας, που απαγορεύτηκαν οι μετακινήσεις, αποζημιώθηκαν οι μελισσοκόμοι, όπως έγινε με άλλα επαγγέλματα.\nΌλα αυτά έχουν φέρει μεγάλη απογοήτευση στους μελισσοκόμους και πολλοί έχουν αρχίσει να εγκαταλείπουν το επάγγελμα με ότι αυτό συνεπάγεται».\nΒορίδης: «Από αγρόκτημα στο πιάτο» χωρίς δεσμευτικό χαρακτήρα, σήμανση μιγμάτων μελιού\n23/07/2020 01:11 μμ\nΝα μην έχει δεσμευτικό χαρακτήρα η στρατηγική της Ευρωπαϊκής Ένωσης «Από το αγρόκτημα στο πιάτο». Αυτό ζήτησε ο Υπουργός Αγροτικής Ανάπτυξης και Τροφίμων, Μάκης Βορίδης, στην πρόσφατη σύνοδο του Συμβουλίου Υπουργών Γεωργίας και Αλιείας, που πραγματοποιήθηκε στις Βρυξέλλες.\nΟ Έλληνας Υπουργός αναφερόμενος στην προωθούμενη στρατηγική της Ευρωπαϊκής Ένωσης «Από το αγρόκτημα στο πιάτο» εξέφρασε τις αμφιβολίες της χώρας μας ως προς την εφαρμογή και την αποτελεσματικότητα πολλών σημείων που περιλαμβάνονται σε αυτή.\nΤόνισε μάλιστα ότι η στοχοθεσία από πλευράς της Επιτροπής στο κομμάτι αυτό προκαλεί επιφυλάξεις και σημείωσε ότι οι όροι της συγκεκριμένης στρατηγικής δεν μπορούν να έχουν δεσμευτικό χαρακτήρα για τα κράτη μέλη ούτε να αποτελέσουν κριτήριο για την έγκριση των Στρατηγικών Σχεδίων της ΚΑΠ.\nΕπιπλέον, ο κ. Βορίδης εξέφρασε την αντίθεση της χώρας μας στην επιδίωξη να καταστεί υποχρεωτική η εφαρμογή των οικολογικών σχημάτων (Eco Schemes), κυρίως σε ό,τι αφορά το κομμάτι των δαπανών, καθώς σε μια τέτοια περίπτωση θα περιοριζόταν σημαντικά οι επιλογές που παρέχει ο «Πυλώνας Ι» υπογραμμίζοντας ότι κάτι τέτοιο θέτει σε κίνδυνο το εισόδημα των αγροτών ενώ μπορεί να λειτουργήσει ως τροχοπέδη στην επίτευξη των περιβαλλοντικών στόχων.\nΕξάλλου, ο Υπουργός, στο πλαίσιο της συζήτησης που διεξάγεται γύρω από την πράσινη αρχιτεκτονική, ζήτησε εκ νέου την εξαίρεση των μικρών γεωργών από το σύστημα ελέγχου της αιρεσιμότητας και τη συμπερίληψη των δαπανών για τις περιοχές με φυσικούς περιορισμούς στο 30% των υποχρεωτικών δαπανών του «Πυλώνα ΙΙ».\nΤέλος, ο κ. Βορίδης τόνισε την ανάγκη διασφάλισης προσιτών τιμών για τον καταναλωτή σε βιώσιμα και ποιοτικά τρόφιμα γεγονός που όπως είπε μπορεί να επιτευχθεί μέσα από την υποχρεωτική επισήμανση για την προέλευση του πρωταρχικού συστατικού των τροφίμων και υπογράμμισε ότι οι υψηλές προδιαγραφές της στρατηγικής «Από το αγρόκτημα στο πιάτο» δεν πρέπει να εκθέτουν τους παραγωγούς σε αθέμιτο ανταγωνισμό εντός της παγκόσμιας αγοράς.\nΣτην κατεύθυνση αυτή δήλωσε την υποστήριξη της χώρας μας στην πρόταση της Βουλγαρίας, για ενιαία ρύθμιση του μελισσοκομικού τομέα σε σχέση με την επισήμανση ως προς την προέλευση των μειγμάτων μελιού, καθώς, όπως είπε, κάτι τέτοιο θα συνέβαλε σημαντικά στην ορθή ενημέρωση των καταναλωτών και την αποφυγή φαινομένων νοθείας.\nΣυμβούλιο Υπουργών ΕΕ: Εισαγωγές μελιού, πράσινη ΚΑΠ, προτεραιότητες γερμανικής προεδρίας\n21/07/2020 10:59 πμ\nΤη στρατηγική «από το αγρόκτημα στο πιάτο», το πακέτο της πράσινης συμφωνίας, την μεταρύθμιση της ΚΑΠ και την κατάσταση της αγοράς αγροτικών προϊόντων που διαμορφώθηκε λόγω του COVID-19, συζήτησαν στο Συμβούλιο των υπουργών Γεωργίας της ΕΕ, το πρώτο υπό γερμανική προεδρία.\nΗ γερμανική Προεδρία παρουσίασε το πρόγραμμα εργασίας και τις προτεραιότητές της στον τομέα της γεωργίας και της αλιείας. Η μεταρρύθμιση της ΚΑΠ, η στρατηγική από το αγρόκτημα στο πιάτο, η καλή μεταχείριση των ζώων, η σήμανση των τροφίμων, το Ευρωπαϊκό Ταμείο Ναυτιλίας και Αλιείας και οι αλιευτικές δυνατότητες του 2021, θα κυριαρχήσουν στην ημερήσια διάταξη του Συμβουλίου για τους επόμενους έξι μήνες.\n«Οι συζητήσεις έδειξαν ότι μπορούμε να κινηθούμε γρήγορα για να παρέχουμε την απαραίτητη βεβαιότητα και εγγυήσεις στους αγρότες μας για να συνεχίσουν να παράγουν τα επόμενα χρόνια και ταυτόχρονα να ανταποκριθούμε στις φιλοδοξίες μας για το περιβάλλον. Μαζί μπορούμε να ανοίξουμε το δρόμο για ισχυρές πολιτικές δεσμεύσεις σχετικά με τη βιωσιμότητα, την προστασία του κλίματος και την επισιτιστική ασφάλεια, έως το τέλος του έτους», δήλωσε η κ. Julia Klöckner, Ομοσπονδιακή Υπουργός Τροφίμων και Γεωργίας της Γερμανίας.\nΣτο Συμβούλιο συζητήθηκε η κοινή επιστολή των υπουργών από τις χώρες της ομάδας του Βίζεγκραντ, της Βουλγαρίας και της Ρουμανίας, με την οποία εκφράζουν τους προβληματισμούς τους για την Ευρωπαϊκή Πράσινη Συμφωνία και τις προτάσεις για τη βιοποικιλότητα και τη στρατηγική «από το αγρόκτημα στο πιάτο».\nΗ βουλγαρική αντιπροσωπεία ενημέρωσε επίσης τους υπουργούς για την κοινή δήλωση που εκδόθηκε μαζί με την Ουγγαρία, Πολωνία, Ρουμανία και Σλοβακία, που αφορά τον τομέα της μελισσοκομίας, με την οποία ζητούν από την Κομισιόν να αναλάβει μέτρα κατά των συστηματικών εισαγωγών μελιού στην ΕΕ σε εξαιρετικά χαμηλές τιμές.\nΑγρόκτημα στο πιάτο\nΚατά τη διάρκεια της συνάντησης, οι υπουργοί αντάλλαξαν απόψεις σχετικά με τη στρατηγική, εστιάζοντας στο πώς να αυξήσουν τη βιωσιμότητα στα συστήματα τροφίμων. Η Ευρωπαϊκή Επιτροπή επανέλαβε τη σημασία της συμπερίληψης των στόχων της στρατηγικής στα μελλοντικά εθνικά στρατηγικά σχέδια της ΚΑΠ μέσω συγκεκριμένων προτάσεων από κάθε χώρα μέλος. Οι υπουργοί ζήτησαν διαφάνεια, ευελιξία και ταχύτητα στη διαδικασία αποφάσεων της ΕΕ για τα εθνικά στρατηγικά σχέδια κάθε κράτους μέλους.\nΤο Συμβούλιο συζήτησε την πράσινη πολιτική της μεταρρύθμισης της ΚΑΠ και τα συστήματα οικολογικής διαχείρισης. Τα οικολογικά συστήματα είναι ένα νέο προτεινόμενο στοιχείο της ΚΑΠ που στοχεύει στην παροχή κινήτρων στους γεωργούς να υιοθετήσουν πρακτικές φιλικές προς το κλίμα και το περιβάλλον μέσω των άμεσων πληρωμών (τσεκ). Οι υπουργοί επανέλαβαν τις απόψεις τους σχετικά με τον εθελοντικό ή υποχρεωτικό χαρακτήρα των οικολογικών σχημάτων (Eco Schemes) και εξήγησαν ότι η ευελιξία είναι ζωτικής σημασίας για να διασφαλιστεί ότι οι αγρότες δεν θα χάσουν εισοδήματα. Το Συμβούλιο συζήτησε επίσης τη δυνατότητα καθορισμού ενός ενιαίου ελάχιστου ποσοστού αρόσιμης γης σε ολόκληρη την ΕΕ που θα προορίζεται για αγρανάπαυση.\nΤο Συμβούλιο και η Ευρωπαϊκή Επιτροπή συμφώνησαν ότι παρά την άνευ προηγουμένου κρίση, ο γεωργικός τομέας επέδειξε ανθεκτικότητα στην εξασφάλιση του εφοδιασμού τροφίμων στην Ευρώπη χάρη στην ΚΑΠ. Η Επιτροπή υποστηρίζει ότι τα μέτρα στήριξης έχουν φέρει ισορροπία στην αγορά στους τομείς δημητριακών, φρούτων και λαχανικών. Ορισμένοι υπουργοί ζήτησαν από την Επιτροπή να πάρει μέτρα για την αντιμετώπιση των προβλημώτων στην αγορά που σχετίζονται με το ελαιόλαδο, το κρασί, την κτηνοτροφία, τα γαλακτοκομικά προϊόντα και τα φρούτα.\nΟι ενδιαφερόμενοι μελισσοκόμοι θα μπορούν να καταθέσουν αίτηση για ένταξη στη Δράση 1.4 «Στήριξη της προώθησης του μελιού και των άλλων προϊόντων της κυψέλης», για το έτος 2020, μέχρι 21 Ιουλίου.\nΣτο πλαίσιο εφαρμογής της παρούσας απόφασης, ορίζονται ως επιλέξιμες οι ακόλουθες δράσεις:\nα) Η κάλυψη της δαπάνης συμμετοχήςσε εκθέσεις προώθησης του προϊόντος με τη δημιουργία εκθεσιακών περιπτέρων και μέχρι του ποσού των 10.000 ευρώ ανά δικαιούχο ετησίως. Στις επιλέξιμεςδαπάνες συμπεριλαμβάνονται: το κόστος ενοικίασης και διαμόρφωσης του περιπτέρου, τα έξοδα συμμετοχής, μετάβασης και διαμονής στον τόπο πραγματοποίησης της εκδήλωσης και επιστροφής στην έδρα και τα έξοδα μεταφοράς του εκθεσιακού υλικού,\nβ) Η κάλυψη της δαπάνης συμμετοχής σε εκδηλώσεις/ημερίδες/συνέδρια μέχρι του ποσού των 2.000 ευρώ ανά δικαιούχο ετησίως. Στις επιλέξιμες δαπάνες συμπεριλαμβάνονται: το κόστος εγγραφής για συμμετοχή στην εκδήλωση, το κόστος μετάβασης και διαμονής στον τόπο πραγματοποίησης της εκδήλωσης και επιστροφής στην έδρα\nγ) Η κάλυψη της δαπάνης διοργάνωσης εκδηλώσεων/ημερίδων/συνεδρίων μέχρι του ποσού των 20.000 ευρώ ανά δικαιούχο ετησίως. Στις επιλέξιμες δαπάνες συμπεριλαμβάνονται το κόστος ενοικίασης αίθουσας -αιθουσών και εποπτικού υλικού, διαμόρφωσης χώρων, παροχής καφέ/ χυμών και εδεσμάτων κλπ. και δαπάνες μετάβασης και διαμονής των εισηγητών στον τόπο πραγματοποίησης της εκδήλωσης και επιστροφής τους στην έδρα.\nδ) Η κάλυψη της δαπάνης επιμέλειας και δημιουργίας έντυπου ή/και οπτικοακουστικού ενημερωτικού υλικού, μέχρι του ποσού των 5.000 ευρώ ανά δικαιούχο ετησίως. Στις επιλέξιμες δαπάνες συμπεριλαμβάνονται: το κόστος εκτύπωσης, κινηματογράφησης ή/και ηχογράφησης. Το ενημερωτικό υλικό δεν μπορεί να προβάλει εμπορικές επωνυμίες ή εμπορικά σήματα ιδιωτών ή επιχειρήσεων, που έχουν σκοπό το κέρδος μέσω της εμπορίας μελισσοκομικών προϊόντων.\nε) Η κάλυψη της δαπάνης ραδιοφωνικής, τηλεοπτικής ή/και διαδικτυακής προβολής, μέχρι του ποσού των 5.000 ευρώ ανά δικαιούχο ετησίως. Δεν καλύπτονται έξοδα προβολής ιδιωτών ή επιχειρήσεων ή των εμπορικών επωνυμιών ή/και εμπορικών σημάτων ιδιωτών ή επιχειρήσεων, που έχουν σκοπό το κέρδος μέσω της εμπορίας μελισσοκομικών προϊόντων.\nστ) Η κάλυψη μέρους της δαπάνης λειτουργίας έκθεσης -συλλογής μελισσοκομικού υλικού ή/και μελισσοκομικού μουσείου, μέχρι του ποσού των 20.000 ευρώ ετησίως. Στις επιλέξιμες δαπάνες συμπεριλαμβάνονται: το κόστος υλοποίησης μουσειολογικής μελέτης, μουσειογραφικής μελέτης, το κόστος συντήρησης των εκθεμάτων, το κόστοςδημιουργίας και εκτύπωσης έντυπου ενημερωτικού υλικού –οδηγού της συλλογής, της έκθεση ή του μουσείου.\nΟι ενδιαφερόμενοι φορείς υποβάλλουν στη Δ/νση Συστημάτων Εκτροφής Ζώων, σε έντυπη ή ηλεκτρονική μορφή τα εξής δικαιολογητικά:\nα) αίτηση ένταξης σύμφωνα με το Υπόδειγμα Ι,\nβ) υπεύθυνη δήλωση του ν.1599/86 του νόμιμου εκπροσώπου του φορέα, στην οποία δηλώνεται ότι η συγκεκριμένη δράση δεν έχει προταθεί ή οριστικά υπαχθεί για επιχορήγηση σε άλλο πρόγραμμα


Λεβέντης: Τη Δευτέρα θα αποφασίσω αν θα παραιτηθώ – CITYNEWS: ΕΠΙΛΟΓΕΣ ΕΙΔΗΣΕΩΝ ΚΑΘΗΜΕΡΙΝΗΣ ΕΝΗΜΕΡΩΣΗΣ\nΑρχική / ---SLIDER / Λεβέντης: Τη Δευτέρα θα αποφασίσω αν θα παραιτηθώ\n14/10/2017\tLeave a comment 235 Views\n«Η παραίτηση ενός αρχηγού κόμματος θα ταράξει τα νερά. Πρέπει να θυσιαστεί κάποιος για να ταρακουνηθεί το τέλμα» τόνισε ο Βασίλης Λεβέντης συμπληρώνοντας ωστόσο ότι τη Δευτέρα θα αποφασίσει τι σκοπεύει να κάνει.\nΟ πρόεδρος της Ένωσης Κεντρώων, μιλώντας στο κανάλι «Ε» τόνισε χαρακτηριστικά «ότι την Δευτέρα θα αποφασίσει από την Θεσσαλονίκη τι θα κάνει, για το αν αποχωρήσει ή όχι. Όφειλε ο πρόεδρος της δημοκρατίας να με ενημερώσει πριν υπογράψει το νομοσχέδιο για την αλλαγή του φύλου. Δεν με ενημέρωσε», πρόσθεσε.\nΓια το νομοσχέδιο που πέρασε για την ταυτότητα του φύλου, ο κ. Λεβέντης είπε «ότι το νομοσχέδιο πέρασε στη ζούλα.Πέρασε με 4 αντάρτες του ΣΥΡΙΖΑ, με τον Καμμένο να απουσιάζει, με βουλευτές άλλων κομμάτων να το ψηφίζουν και με αρκετούς άλλους βουλευτές να απουσιάζουν την ώρα που ψηφιζόταν».\nΓια την επίσκεψη του Τσίπρα στην Αμερική ο κ. Λεβέντης είπε «ότι δεν περιμένει κάτι από το ταξίδι του Έλληνα πρωθυπουργού».


Αγία Βαρβάρα — Λαμία, απόσταση (χιλιόμετρα, μίλι), διαδρομή στο χάρτη, διαφορά χρόνου\nΑγία Βαρβάρα — Λαμία απόσταση\nΑγία Βαρβάρα — Νέο Καρλόβασι Αγία Βαρβάρα — Şuşikənd Αγία Βαρβάρα — Γύθειο Αγία Βαρβάρα — Ρεντίνα Αγία Βαρβάρα — Σόλος Αγία Βαρβάρα — Στράτος Αγία Βαρβάρα — Αμπελουζος Αγία Βαρβάρα — Umudlu Αγία Βαρβάρα — Σπέτσες Αγία Βαρβάρα — Αμφιλοχία Αγία Βαρβάρα — Κυπρί Αγία Βαρβάρα — Λιμάνι Κάπης Αγία Βαρβάρα — Ξαμπέλια Αγία Βαρβάρα — Al Mahbes Αγία Βαρβάρα — Έδεσσα Αγία Βαρβάρα — Σιδηροχώρι Αγία Βαρβάρα — Φισκάρδο Αγία Βαρβάρα — Καβάσιλας Αγία Βαρβάρα — Κούμανης Αγία Βαρβάρα — Nuseirat Camp\nΑγία Βαρβάρα — Λαμία απόσταση, διαδρομή στο χάρτη\nΑπόσταση Αγία Βαρβάρα Λαμία στον παγκόσμιο χάρτη. Λάβετε οδηγίες μεταξύ δύο σημείων. Εκτιμώμενος χρόνος πτήσης Αγία Βαρβάρα Λαμία αεροπορικώς και απόσταση αεροπορικώς. Πληροφορίες σχετικά με τους τρόπους διέλευσης των επικείμενων ροών κίνησης, τη διαφορά ώρας και ενδιαφέροντα γεγονότα σχετικά με το τι άλλο μπορείτε να χρησιμοποιήσετε για να φτάσετε στον προορισμό σας. Υπολογιστής κόστους ταξιδιού.\nΑπόσταση μεταξύ Αγία Βαρβάρα, Ελλάδα και Λαμία, Θεσσαλία Στερεά Ελλάδα, Ελλάδα\tμε το αυτοκίνητο είναι — χιλιόμετρα, ή μίλια. Για να ταξιδέψετε σε αυτήν την απόσταση με το αυτοκίνητο, χρειάζεστε λεπτό, ή ώρα.\nΔιαδρομή αυτοκινήτου Αγία Βαρβάρα — Λαμία δημιουργήθηκε αυτόματα. Ο δρόμος στον χάρτη εμφανίζεται ως μπλε γραμμή. Μετακινώντας τους δείκτες, μπορείτε να δημιουργήσετε μια νέα διαδρομή μέσω των σημείων που χρειάζεστε.\nΕάν αποφασίσετε να κάνετε ένα ταξίδι Αγία Βαρβάρα Λαμία με αεροπλάνο, τότε πρέπει να πετάξεις την απόσταση — 147 χιλιόμετρα ή 91 μίλια. Σημειώνεται στον χάρτη με μια γκρίζα γραμμή (μεταξύ δύο σημείων σε ευθεία γραμμή).\nΕκτιμώμενος χρόνος πτήσης Αγία Βαρβάρα Λαμία με αεροπλάνο με ταχύτητα πλεύσης 750 χλμ / ώρα θα είναι — 11 мин.\nΕλλάδα, Αγία Βαρβάρα — δεξιά κυκλοφορία. Ελλάδα, Λαμία — δεξιά κυκλοφορία.\nΑγία Βαρβάρα και Λαμία βρίσκονται στην ίδια ζώνη ώρας. Μεταξυ τους δεν υπάρχει διαφορά χρόνου (UTC +3 Europe/Athens).\nΑγία Βαρβάρα — 26,550 (λιγότερο από 20,696), Λαμία — 47,246 οι κατοικοι.\nΦόρτωση χρόνου 0.3003 s.


Πρώτη Πανήγυρη για το νέο Ποιμενάρχη της Ελασσώνας\nΑΡΧΙΚΗ / ΕΛΛΑΔΑ / Πρώτη Πανήγυρη για το νέο Ποιμενάρχη της Ελασσώνας\nΤην πρώτη του πανηγυρική θεία λειτουργία στην Μητρόπολή του ετέλεσε ο νεοεκλεγείς μητροπολίτης Ελασσώνος κ. Χαρίτων, στον Ι. Ναό Αγίας Παρασκευής Αμουρίου.\nΚληρικοί από τα γύρω χωριά, τοπικοί άρχοντες, μορφωτικοί σύλλογοι και πλήθος λαού από τη τοπική ενορία και τις τριγύρω περιοχές παρευρέθησαν στον ναό από νωρίς, επιφυλλάσσοντας θερμή υποδοχή στον θεοτίμητο ποιμενάρχη τους.\nΟ κ. Χαρίτων στο κήρυγμά του αναφέρθηκε στο βίο, στο μαρτύριο και στα θαύματα της Αγίας Παρασκευής τονίζοντας ότι «στην εκκλησία δεν πηγαίνουμε για να δούμε ένα θαύμα και τότε μόνο να πιστέψουμε, αλλά πρώτα πιστεύουμε ολόψυχα και έπειτα προσερχόμαστε στο ναό».\nΑναφέρθηκε επίσης στους σύγχρονους μάρτυρες της πίστεως, που καθημερινά δίνουν αγώνα για τη διατήρηση της Ορθοδοξίας κάτω από αντίξοες συνθήκες και προσφέρουν ακόμη και τη ζωή τους για το Χριστό. Κλείνοντας, ζήτησε την αγάπη και την προσευχή του Χριστεπώνυμου λαού στο δύσκολο έργο που αναλαμβάνει.\nΜετά το πέρας της θείας λειτουργίας ο ιερέας της ενορίας π. Πολύκαρπος Μουσιάρης και ο αξιότιμος κ .Βασίλειος Ντόκος απηύθυναν χαιρετισμό στο νέο μητροπολίτη και του ευχήθηκαν τα χρόνια της αρχιερατείας του να είναι πολλά, άλυπα, καρποφόρα.\nΩς δείγμα αγάπης του προσέφεραν μια χειροποίητη εικόνα της οσιοπαρθενομάρτυρος Αγίας Παρασκευής, της αθληφόρου.\nTags: ΑΓΙΑ ΠΑΡΑΣΚΕΥΗ, ΜΗΤΡΟΠΟΛΙΤΗΣ ΕΛΑΣΣΩΝΟΣ ΧΑΡΙΤΩΝΑΣ, ΠΑΝΗΓΥΡΗ


Γκρέμισε το «κάστρο» του Παναθηναϊκού ο ΠΑΟΚ! – Κρήτη ΣΠΟΡ FM 87,6\nΓκρέμισε το «κάστρο» του Παναθηναϊκού ο ΠΑΟΚ!\nΟ ΠΑΟΚ επικράτησε του Παναθηναϊκού 1-3 βάζοντας «στοπ» στο αήττητο της Λεωφόρου.\nΟ ΠΑΟΚ ήταν ο μεγάλος νικητής του αποψινού ντέρμπι με τον Παναθηναϊκό στο γήπεδο της Λεωφόρου (1-3), καταφέρνοντας να αποδράσει με τη νίκη και να μείνει σε κοντινή απόσταση από την κορυφή, σπάζοντας το αήττητο του τριφυλλιού στο γήπεδό του.\nΉταν μία σημαντική νίκη για την ομάδα της Θεσσαλονίκης, βγάζοντας αντίδραση μετά την ήττα από την Κοπεγχάγη στην «Τούμπα». Σε ένα ντέρμπι με άγρια ομορφιά που κρίθηκε από ένα πέναλτι που καταλογίστηκε μέσω VAR στο 81΄ και μετέτρεψε σε γκολ στο 85΄ ο Κούρτιτς (1-2) και ένα εκπληκτικό απευθείας φάουλ του ίδιου παίκτη στο τελευταίο λεπτό των καθυστερήσεων (1-3). Το αποτέλεσμα αυτό άφησε τους πράσινους εκτός εξάδας.\nΟ Παναθηναϊκός μπήκε στο ματς πολύ αποφασιστικά, πίεσε ψηλά τον ΠΑΟΚ και προσπάθησε να ανοίξει το σκορ στο πρώτο δεκάλεπτο, δίχως ωστόσο να καταφέρει να δημιουργήσει κάποια υποσχόμενη ευκαιρία μπροστά από την εστία του Πασχαλάκη που χρειάστηκε απλώς να μπλοκάρει ένα σουτ του Παλάσιος στο 6΄.\nΗ ομάδα της Θεσσαλονίκης αντιθέτως ευτύχησε να προηγηθεί στην πρώτη της ευκαιρία στο ματς, εκμεταλλευόμενη στο έπακρο ένα λάθος του Βιτάλ στον άξονα της μεσαίας γραμμής. Χάρη στην ικανότητα του Ζίβκοβιτς να διεισδύει με τη μπάλα, ο Σέρβος εξτρέμ έκανε κούρσα 45 μέτρων και έβγαλε σέντρα λουκούμι από αριστερά στον Ακπομ που από την μικρή περιοχή δεν αστόχησε και έφερε τον ΠΑΟΚ μπροστά στο σκορ (0-1) στο 13΄.\nΑπό το σημείο εκείνο ο ΠΑΟΚ έφερε το παιχνίδι στα μέτρα του, ο ενθουσιασμός και η πίεση του Παναθηναϊκού κόπασαν και οι φιλοξενούμενοι είχαν τον έλεγχο του ρυθμού, χάνοντας τεράστια ευκαιρία να διπλασιάσουν τα τέρματά τους στο 27΄ με τον Βέλεθ να αποκρούει δύο φορές, με το πόδι και τον ώμο (σύμφωνα με διαιτητή και VAR), ισάριθμα σουτ του Μπίσεσβαρ μέσα από την περιοχή από πάσα του Τέιλορ.\nΤο τριφύλλι αντέδρασε ξανά μετά το ημίωρο, έχοντας στο 32΄ πολύ καλή ευκαιρία να ισοφαρίσει μετά από σέντρα ακριβείας του Χουάνκαρ και άστοχη κεφαλιά του Παλάσιος από το ύψος του πέναλτι.\nΕπτά λεπτά αργότερα ο Χουάνκαρ πήρε τη μπουκιά απ’ το στόμα του Ακπομ κόβοντας τον πριν εκτελέσει τον Μπρινιόλι σε κατάσταση τετ α τετ, αλλά στο 42΄ ο Ισπανός αριστερός μπακ δεν μπόρεσε να σουτάρει σωστά μπροστά από τον Πασχαλάκη που έδιωξε σε κόρνερ μετά από συνεργασία του με τον Βιτάλ.\nΟι δύο ομάδες πήγαν στα αποδυτήρια με τον ΠΑΟΚ να προηγείται στο σκορ, παρά την ισορροπία στη στατιστική (4-5 τελικές, 55%-45% κατοχή).\nΣτο δεύτερο ημίχρονο ο Παναθηναϊκός ευτύχησε να ισοφαρίσει στο 59΄ με ξερό σουτ του Μαουρίσιο από στρώσιμο του Καρλίτος, ενόσω ο Βραζιλιάνος είχε μπει ως αλλαγή από τον Γιοβάνοβιτς ένα λεπτό νωρίτερα (1-1)!\nΟ ΠΑΟΚ αντέδρασε στο 63΄ με τη σέντρα του Ροντρίγκο και την κεφαλιά του Ακπομ που πέρασε δίπλα απ’ το δοκάρι του Μπρινιόλι, οι πράσινοι απάντησαν με την κεφαλιά του Μαουρίσιο δέκα λεπτά αργότερα, ενώ ο Ιταλός τερματοφύλακας είπε «όχι» σε τετ α τετ με τον Ακπομ (78΄) και σε σουτ του Ζίβκοβιτς.\nΣτο 81΄ ο ΠΑΟΚ κέρδισε πέναλτι, με τον Ισπανό διαιτητή να το καταλογίζει, αφού είδε τη φάση στο VAR, για μαρκάρισμα του Βιγιαφάνιες στον Μιχαηλίδη.\nΟ Κούρτιτς το εκτέλεσε εύστοχα στο 85’ και η ομάδα της Θεσσαλονίκης έκανε το 1-2, ενώ στο 97’ ο ίδιος παίκτης με αριστοτεχνικό χτύπημα φάουλ διαμόρφωσε το τελικό 1-3.\nΠαναθηναϊκός(Ιβάν Γιοβάνοβιτς): Μπρινιόλι, Κώτσιρας, Βέλεθ, Σάρλια, Χουάνκαρ, Ρούμπεν, Αλεξανδρόπουλος (58΄ Μασουρίσιο), Παλάσιος, Καρλίτος (78΄ Καρλίτος), Βιτάλ (58΄ Χατζηγιοβάνης), Ιωαννίδης (66΄ Βιγιαφάνιες).\nΠΑΟΚ(Ραζβάν Λουτσέσκου): Πασχαλάκης, Τέιλορ, Βαρέλα, Μιχαηλίδης, Βιεϊρίνια (33΄ Ροντρίγκο), Εσίτι (87΄ Σβαμπ), Κούρτιτς, Ζίβκοβιτς, Μπίσεσβαρ, Μουργκ (70΄ Καντουρί), Ακπομ (87΄ Σβιντέρσκι).\nΠήρε τη νίκη δίχως να εντυπωσιάσει ο Ολυμπιακός!


Flutter εναλλακτικη - Προγραμματισμός - Insomnia.gr\nΕρώτηση από Doped,\nΕιμαι backend αλλα προσπαθω να πιασω λιγο και development paths οπως Java, Kotlin, Swift για να μαθω και τιποτα αλλο.\nΕιδα το Flutter που ειναι γραμμενο σε Dart (Google) και βγαζει σε iOS, Android.\nΚαι ξεκινησα να κανω μια εφαρμογη η οποια κανει API calls (requests) και θελω κατι σαν app και κανει handle τα JSON results απο τα calls.\nΥπαρχει καποιο αλλο framework που μπροει να μου βγαλει iOS και Android που ειναι πρακτικο για μια τετοια χρηση;\n10 απαντήσεις σε αυτή την ερώτηση\nΣτις 30/6/2021 στις 3:32 ΜΜ, Predatorkill είπε\nΑπ οσο εχω καταλαβει ομως η react ειναι πιο high level σε σχεση με την dart.\nFlutter, the last one is better in terms of performance, compatibility & app features, engineering cost, and further market trends. However, React Native is distinctively better when it comes to finding software developers. The availability of skilled engineers directly influences the time to market.\nΔες και Xamarin Forms (C#), αν και θα αντικατασταθεί από .NET Maui, μάλλον χωρίς πολλές αλλαγές.\n33 λεπτά πριν, marios28 είπε\nΣτοχος μου ειναι να μπορω να εχω ενα backend για να κανω την βαρια δουλεια (laravel) και κατι για φαινεται ομορφο το περιεχομενο μπροστα.\nΕπειδη ηθελα να κανω app κοιταγα και το flutter\n4 ώρες πριν, Doped είπε\nΤο νεο Fabric render ειναι γραμμενο απο την αρχη με C++ και το δουλευαν 3 χρονια. Ερχονται μεγαλες βελτιωσεις στην αποδοση, μενει μονο να το κανουν open source (δεν εχω ιδεα ποτε).\nοτι flutter vs react native και να διαβασεις δε θα βγαλεις ακρη αμα δε τα πιασεις και τα δυο μονος σου και τα δουλεψεις.\n18 λεπτά πριν, Predatorkill είπε\nεψαχνα να κανω μια αρχη με την dart για να ξεκινησω το front. Μου φανηκε μια πιο ευκολη λυση σε σχεση με το react απλως και γι αυτο το επιασα πρωτο.\n2 ώρες πριν, Doped είπε\nΠιασε οτι νιωθεις καλυτερα. Χρυση και αγια η react αλλα θελει λιγο χρονο να μαθεις τις παραξενιες της και πως κουμπωνουν ολα μεταξυ τους.\nedit: το app ειναι app, δεν ειναι front\nΕπεξ/σία 14 Ιουλίου από Predatorkill\n38 λεπτά πριν, Predatorkill είπε\nΣωστός. Απλά η λογική μου είναι ότι το app που θα σχεδιάσω για αρχή θα χρειάζεται συνεχώς web connection άρα θα υπάρχει ένα interface για τον χρήστη που θα κάνει trigger http api calls για οποιαδήποτε λειτουργία.\nΑσχολούμαι περίπου 1,5 χρόνο με το Flutter και μπορώ να πω ότι είμαι πολύ ικανοποιημένος. Επίσης πλέον είναι συμβατό με Web, Windows, Linux. Αξίζει να ασχοληθείς με αυτό γιατί είναι της Google και σίγουρα θα μας απασχολεί στο μέλλον\nΣτις 21/7/2021 στις 12:57 ΜΜ, paokara123 είπε\nγιατί είναι της Google\nΑπλα η Google δεν εχει και το καλυτερο ιστορικο σε long term commitment με τα project της.\nΚανει λιγο σαν εφηβος. Ενθουσιαζεται, κανει πειραματα και μετα το στελνει στο κουτι με τα παιχνιδια που καποτε ηταν κουλ


Χωρίς εκπλήξεις πέρασαν τα άρθρα για την αναθεώρηση του Συντάγματος - choris ekplixeis perasan ta arthra gia tin anatheorisi tou syntagmatos\n12:08 15/3/2019 - Πηγή: Dimoprasion\nΗ ψηφοφορία δεν είχε εκπλήξεις,\nενώ παρόντες ήταν όλοι οι βουλευτές του ΣΥΡΙΖΑ όπως και της ΝΔ, εκτός του Αθανάσιου Καββαδά που είναι άρρωστος. Από τη ΔΗΣΥ είχαν αποχώρησαν οι 18 βουλευτές της και ψήφισε μόνο ο Θεόδωρος Παπαθεοδώρου, εκφράζοντας τη γραμμή του κόμματος.\nΗ διαδικασία εκλογής του Προέδρου της Δημοκρατίας και η αποσύνδεση της από τις εκλογές.Η καθιέρωση της απλής αναλογικής σε εθνικές και αυτοδιοικητικές εκλογές.Η καθιέρωση της θρησκευτικής ουδετερότητας του κράτους.Η κατοχύρωση των ατομικών και κοινωνικών δικαιωμάτων.Η απαγόρευση διακρίσεων λόγω φύλου και σεξουαλικού προσανατολισμού.Τα δημοψηφίσματα και η λαϊκή νομοθετική πρωτοβουλία.\nΑπό τις προτάσεις της ΝΔ εγκρίθηκαν:Το δικαίωμα της κοινοβουλευτικής μειοψηφίας να συγκροτεί μέχρι δύο εξεταστικές επιτροπές.Η εξομοίωση των στρατιωτικών δικαστηρίων με τα τακτικά δικαστήρια.Παραπομπή εκκρεμών δικαστικών υποθέσεων ενώπιον του ελεγκτικού συνεδρίου.Το άρθρο 114 παρ. 1, Περί ισχύος άρθρων 30, 32 του Συντάγματος.\nΤο «πράσινο φως» πήραν επίσης και άλλες εξίσου σημαντικές προτάσεις που είχαν καταθέσει μεμονωμένοι βουλευτές του ΣΥΡΙΖΑ και αφορούν:Απαγόρευση διακρίσεων φύλου και σεξουαλικού προσανατολισμού.Καθιέρωση της αρχής της επιείκειας στο πεδίο των θεμελιωδών δικαιωμάτων και κατάργηση της διάταξης περί καταχρηστικής άσκησης.Κατοχύρωση της εύρυθμης και απρόσκοπτης λειτουργίας της διοίκησης και της οικονομικής και κοινωνικής ανάπτυξης των νησιωτικών και ορεινών περιοχών.\nH εθνική αντιπροσωπεία στις προτάσεις της ΚΟ του ΣΥΡΙΖΑ για τις αναθεωρητέες διατάξεις, οι οποίες στην πρώτη ψηφοφορία είχαν συγκεντρώσει άνω των 151 ψήφων, σήμερα, στη 2η ψηφοφορία τοποθετήθηκε ως εξής:άρθρο 3 παρ. 1 (προς την κατεύθυνση κατοχύρωσης της θρησκευτικής ουδετερότητας του κράτους): 156 “ΝΑΙ”, 101 “ΟΧΙ”, 15 “ΠΑΡΩΝ”. Στην πρώτη ψηφοφορία, η διάταξη είχε λάβει 151 “ΝΑΙ”, 101 “ΟΧΙ”, 19 “ΠΑΡΩΝ”άρθρο 3 παρ. 2 (προς την κατεύθυνση κατοχύρωσης της θρησκευτικής ουδετερότητας του κράτους): 156 “ΝΑΙ”, 101 “ΟΧΙ”, 15 “ΠΑΡΩΝ”. Στην πρώτη ψηφοφορία, η διάταξη είχε λάβει 151 “ΝΑΙ”, 102 “ΟΧΙ”, 19 “ΠΑΡΩΝ”άρθρο 3 παρ. 3 (κατάργηση παραγράφου): 171 “ΝΑΙ”,99 “ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 167 “ΝΑΙ”, 101 “ΟΧΙ”, 4 “ΠΑΡΩΝ”άρθρο 3 (εισαγωγή ερμηνευτικής δήλωσης) (προσθήκη ερμηνευτικής δήλωσης προς την κατεύθυνση κατοχύρωσης της θρησκευτικής ουδετερότητας του κράτους): 157 “ΝΑΙ”, 113 “ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 153 “ΝΑΙ”, 115 “ΟΧΙ”, 4 “ΠΑΡΩΝ”άρθρο 13 παρ. 5 (προς την κατεύθυνση κατοχύρωσης του πολιτικού όρκου): 154 “ΝΑΙ”, 101 “ΟΧΙ”, 19 “ΠΑΡΩΝ”. Στην πρώτη ψηφοφορία, η διάταξη είχε λάβει 151 “ΝΑΙ”, 101 “ΟΧΙ” , 20 “ΠΑΡΩΝ”άρθρο 21 παρ. 1 (προς την κατεύθυνση αναγνώρισης κρατικής εγγύησης ενός αξιοπρεπούς επιπέδου διαβίωσης για όλους μέσα από καθολικές κοινωνικές υπηρεσίες και εισοδηματικές ενισχύσεις): 160 “ΝΑΙ”, 110 “ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 157 “ΝΑΙ”, 99 “ΟΧΙ” , 2 “ΠΑΡΩΝ”άρθρο 21 παρ. 3 (προς την κατεύθυνση αναγνώρισης κοινωνικού δικαιώματος στην υγεία και υποχρέωσης του κράτους να παρέχει καθολική πρόσβαση σε αποτελεσματικές παροχές υγείας μέσω του Εθνικού Συστήματος Υγείας): 160 “ΝΑΙ”, 110 “ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 157 “ΝΑΙ”, 113 “ΟΧΙ”, 3 “ΠΑΡΩΝ”άρθρο 21 (προσθήκη παραγράφου 7) (προς την κατεύθυνση κατοχύρωσης του δημόσιου ελέγχου των βασικών κοινωνικών αγαθών, όπως το νερό και η ηλεκτρική ενέργεια, ώστε τα δίκτυα διανομής τους να υπόκεινται σε καθεστώς δημόσιας υπηρεσίας και να τελούν σε δημόσιο έλεγχο και προς την κατεύθυνση κατοχύρωσης των κοινών αγαθών): 158 “ΝΑΙ”, 112″ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 154 “ΝΑΙ”, 115 “ΟΧΙ”, 3 “ΠΑΡΩΝ”άρθρο 22 παρ. 1 (προς την κατεύθυνση αναγνώρισης ίσης αμοιβής και ίσης αξίας ανεξάρτητα από την ηλικία): 173 “ΝΑΙ”, 97 “ΟΧΙ”, 4 “ΠΑΡΩΝ”. Στην πρώτη ψηφοφορία, η διάταξη είχε λάβει 172 “ΝΑΙ”, 96 “ΟΧΙ”, 5 “ΠΑΡΩΝ”άρθρο 22 παρ. 2 (προς την κατεύθυνση συνταγματικής κατοχύρωσης των συλλογικών διαπραγματεύσεων για τον καθορισμό του ελάχιστου μισθού και του δικαιώματος μονομερούς προσφυγής των κοινωνικών εταίρων στη διαιτησία): 160 “ΝΑΙ”, 108 “ΟΧΙ”, 4 “ΠΑΡΩΝ”. Στην πρώτη ψηφοφορία, η διάταξη είχε λάβει 155 “ΝΑΙ”, 112 “ΟΧΙ”, 5 “ΠΑΡΩΝ”άρθρο 22 παρ. 4 (προς την κατεύθυνση της αναγνώρισης ότι η επίταξη υπηρεσιών απαγορεύεται ως μέτρο αντιμετώπισης των συνεπειών απεργίας): 164 “ΝΑΙ”, 103 “ΟΧΙ”, 5 “ΠΑΡΩΝ”. Στην πρώτη ψηφοφορία, η διάταξη είχε λάβει 163 “ΝΑΙ”, 101 “ΟΧΙ”, 6 “ΠΑΡΩΝ”άρθρο 22 παρ. 5 (προς την κατεύθυνση αναγνώρισης του δικαιώματος στην κοινωνική ασφάλιση υπό την έννοια ότι το κράτος υποχρεώνεται να εξασφαλίζει αποτελεσματική προστασία έναντι όλων των ασφαλιστικών κινδύνων μέσω ενός ενιαίου συστήματος καθολικής κάλυψης, στο πλαίσιο δημόσιου αναδιανεμητικού συστήματος, που λειτουργεί βάσει των αρχών της αλληλεγγύης και της ανταποδοτικότητας): 158 “ΝΑΙ”, 111 “ΟΧΙ”, 3 “ΠΑΡΩΝ”. Στην πρώτη ψηφοφορία, η διάταξη είχε λάβει 155 “ΝΑΙ”, 112 “ΟΧΙ”, 4 “ΠΑΡΩΝ”άρθρο 28 παρ. 2 (προς την κατεύθυνση της υποχρέωσης κύρωσης με δημοψήφισμα διεθνών συνθηκών που προβλέπουν μεταβίβαση κυριαρχικών αρμοδιοτήτων του κράτους): 154 “ΝΑΙ”, 118 “ΟΧΙ”, 0 “ΠΑΡΩΝ”. Στην πρώτη ψηφοφορία, η διάταξη είχε λάβει 154 “ΝΑΙ”, 117 “ΟΧΙ”, 1 “ΠΑΡΩΝ”άρθρο 32 παρ. 4 (προς την κατεύθυνση αποσύνδεσης της εκλογής Προέδρου της Δημοκρατίας από τη διάλυση της Βουλής και σε περίπτωση αδυναμίας κοινοβουλευτικής εκλογής άμεση εκλογή, εφόσον έχουν προηγηθεί διαδοχικές ψηφοφορίες εντός εξαμήνου από την έναρξη της κοινοβουλευτικής διαδικασίας): 224 “ΝΑΙ”, 47 “ΟΧΙ”, 1 “ΠΑΡΩΝ”. Στην πρώτη ψηφοφορία, η διάταξη είχε λάβει 221 “ΝΑΙ”, 46 “ΟΧΙ”, 3 “ΠΑΡΩΝ”άρθρο 32 παρ. 5 (προς την κατεύθυνση αποσύνδεσης της εκλογής Προέδρου της Δημοκρατίας από τη διάλυση της Βουλής και σε περίπτωση αδυναμίας κοινοβουλευτικής εκλογής άμεση εκλογή, εφόσον έχουν προηγηθεί διαδοχικές ψηφοφορίες εντός εξαμήνου από την έναρξη της κοινοβουλευτικής διαδικασίας): 224 “ΝΑΙ”, 47 “ΟΧΙ”, 1 “ΠΑΡΩΝ”. Στην πρώτη ψηφοφορία, η διάταξη είχε λάβει 220 “ΝΑΙ”, 47 “ΟΧΙ”, 3 “ΠΑΡΩΝ”άρθρο 33 παρ. 2 (προς την κατεύθυνση κατοχύρωσης του πολιτικού όρκου): 169 “ΝΑΙ”, 99 “ΟΧΙ”, 4 “ΠΑΡΩΝ”. Στην πρώτη ψηφοφορία, η διάταξη είχε λάβει 168 “ΝΑΙ”, 98 “ΟΧΙ”, 5 “ΠΑΡΩΝ”άρθρο 37 παρ. 2 (προς την κατεύθυνση καθιέρωσης υποχρεωτικής βουλευτικής ιδιότητας για τον πρωθυπουργό) : 153 “ΝΑΙ”, 104 “ΟΧΙ”, 15 “ΠΑΡΩΝ”. Στην πρώτη ψηφοφορία, η διάταξη είχε λάβει 153 “ΝΑΙ”, 101 “ΟΧΙ”, 16 “ΠΑΡΩΝ”άρθρο 38 παρ. 1 (προς την κατεύθυνση καθιέρωσης της εποικοδομητικής ψήφου δυσπιστίας): 154 “ΝΑΙ”, 117 “ΟΧΙ”, 1 “ΠΑΡΩΝ”. Στην πρώτη ψηφοφορία, η διάταξη είχε λάβει 155 “ΝΑΙ”, 115 “ΟΧΙ”, “ΠΑΡΩΝ”άρθρο 44 παρ. 2 (προς την κατεύθυνση καθιέρωσης δημοψηφισμάτων με λαϊκή πρωτοβουλία): 153 “ΝΑΙ”, 104 “ΟΧΙ”, 15 “ΠΑΡΩΝ”. Στην πρώτη ψηφοφορία, η διάταξη είχε λάβει 152 “ΝΑΙ”, 102 “ΟΧΙ”, 15 “ΠΑΡΩΝ”άρθρο 54 παρ. 1 (προς την κατεύθυνση καθιέρωσης αναλογικού εκλογικού συστήματος): 156 “ΝΑΙ”, 99 “ΟΧΙ”, 16 “ΠΑΡΩΝ”. Στην πρώτη ψηφοφορία, η διάταξη είχε λάβει 155 “ΝΑΙ” , 100″ΟΧΙ”, 15 “ΠΑΡΩΝ”άρθρο 54 παρ. 4 (προς την κατεύθυνση της δυνατότητας ορισμού από ενιαίο ψηφοδέλτιο έως πέντε (5) βουλευτών απόδημου Ελληνισμού): 160 “ΝΑΙ”, 97 “ΟΧΙ”, 17 “ΠΑΡΩΝ”. Στην πρώτη ψηφοφορία, η διάταξη είχε λάβει 158 “ΝΑΙ”, 97 “ΟΧΙ”, 16 “ΠΑΡΩΝ”άρθρο 54 (εισαγωγή ερμηνευτικής δήλωσης) (προς την κατεύθυνση διευκρίνισης ότι πάγιο αναλογικό εκλογικό σύστημα είναι αυτό το οποίο η αναλογία εδρών δεν αποκλίνει περισσότερο από 10% από την αναλογία ψήφων): 155 “ΝΑΙ”, 115 “ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 153 “ΝΑΙ”, 114 “ΟΧΙ”, 2 “ΠΑΡΩΝ”άρθρο 56 (προσθήκη παραγράφου 5) (προς την κατεύθυνση καθιέρωσης προσωρινού κωλύματος εκλογιμότητας μετά από τρεις (3) βουλευτικές περιόδους): 157 “ΝΑΙ”, 113 “ΟΧΙ”, 1 “ΠΑΡΩΝ”. Στην πρώτη ψηφοφορία, η διάταξη είχε λάβει 158 “ΝΑΙ”, 111 “ΟΧΙ”, 2 “ΠΑΡΩΝ”άρθρο 59 παρ. 1 (προς την κατεύθυνση κατοχύρωσης του πολιτικού όρκου): 169 “ΝΑΙ”, 100 “ΟΧΙ”, 3 “ΠΑΡΩΝ”. Στην πρώτη ψηφοφορία, η διάταξη είχε λάβει 167 “ΝΑΙ”, 97 “ΟΧΙ”, 4 “ΠΑΡΩΝ”άρθρο 59 παρ. 2 (προς την κατεύθυνση κατοχύρωσης του πολιτικού όρκου): 169 “ΝΑΙ”, 98 “ΟΧΙ”, 3 “ΠΑΡΩΝ”. Στην πρώτη ψηφοφορία, η διάταξη είχε λάβει 168 “ΝΑΙ”, 97 “ΟΧΙ” , 4 “ΠΑΡΩΝ”άρθρο 62 (προς την κατεύθυνση περιορισμού της βουλευτικής ασυλίας αποκλειστικά στα αδικήματα που σχετίζονται με τη βουλευτική ιδιότητα εντός ή εκτός Βουλής): 237 “ΝΑΙ”, 34 “ΟΧΙ”, 0 “ΠΑΡΩΝ”. Στην πρώτη ψηφοφορία, η διάταξη είχε λάβει 237 “ΝΑΙ”, 33 “ΟΧΙ”, 1 “ΠΑΡΩΝ”άρθρο 73 (προς την κατεύθυνση καθιέρωσης της λαϊκής νομοθετικής πρωτοβουλίας): 171 “ΝΑΙ”, 98 “ΟΧΙ”, 3 “ΠΑΡΩΝ”. Στην πρώτη ψηφοφορία, η διάταξη είχε λάβει 168 “ΝΑΙ”, 97 “ΟΧΙ”, 3 “ΠΑΡΩΝ”άρθρο 84 παρ. 2 (προς την κατεύθυνση καθιέρωσης της εποικοδομητικής ψήφου δυσπιστίας): 154 “ΝΑΙ”, 117 “ΟΧΙ”, 1 “ΠΑΡΩΝ”. Στην πρώτη ψηφοφορία, η διάταξη είχε λάβει 155 “ΝΑΙ”, 115 “ΟΧΙ”, “ΠΑΡΩΝ”άρθρο 86 παρ. 3 (προς την κατεύθυνση περιορισμού των προνομιακών ρυθμίσεων περί ποινικής ευθύνης Υπουργών, ιδίως μέσω της κατάργησης της αποσβεστικής προθεσμίας και της κατάργησης της δυνατότητας αναστολής της δίωξης της προδικασίας ή της κύριας διαδικασίας): 255 “ΝΑΙ”, 17 “ΟΧΙ”, 0 “ΠΑΡΩΝ”. Στην πρώτη ψηφοφορία, η διάταξη είχε λάβει 253 “ΝΑΙ”, 17 “ΟΧΙ”, “ΠΑΡΩΝ”άρθρο 86 (εισαγωγή ερμηνευτικής δήλωσης) (προς την κατεύθυνση διευκρίνισης ότι το πεδίο ισχύος του άρθρου αναφέρεται αποκλειστικά στα αδικήματα που τελέστηκαν κατά την άσκηση και όχι επ’ ευκαιρία της άσκησης των υπουργικών καθηκόντων): 175 “ΝΑΙ”, 95 “ΟΧΙ”, 1 “ΠΑΡΩΝ”. Στην πρώτη ψηφοφορία, η διάταξη είχε λάβει 179 “ΝΑΙ”, 92 “ΟΧΙ”, “ΠΑΡΩΝ”άρθρο 101 Α (προς την κατεύθυνση περιορισμού της δυνατότητας ίδρυσης ανεξάρτητων αρχών, της διευκόλυνσης του τρόπου επιλογής των μελών τους και της ενίσχυσης του κοινοβουλευτικού ελέγχου τους): 232 “ΝΑΙ”, 36 “ΟΧΙ”, 4 “ΠΑΡΩΝ”. Στην πρώτη ψηφοφορία, η διάταξη είχε λάβει 231 “ΝΑΙ”, 34 “ΟΧΙ”, “ΠΑΡΩΝ”άρθρο 102 παρ. 2 (προς την κατεύθυνση καθιέρωσης αναλογικού εκλογικού συστήματος στις εκλογές για τους οργανισμούς τοπικής αυτοδιοίκησης και θέσπισης τοπικών λαϊκών συνελεύσεων, δημοψηφισμάτων και λαϊκών πρωτοβουλιών και αναγνώρισης δυνατότητας απονομής εκλογικού δικαιώματος σε αλλοδαπούς με μόνιμη εγκατάσταση στη χώρα): 169 “ΝΑΙ”, 101 “ΟΧΙ”, 2 “ΠΑΡΩΝ”. Στην πρώτη ψηφοφορία, η διάταξη είχε λάβει 168 “ΝΑΙ”, 101 “ΟΧΙ”, 1 “ΠΑΡΩΝ”.\nΣτις προτάσεις της ΝΔ που είχαν επίσης συγκεντρώσει 151 ψήφους και άνω στην 1η ψηφοφορία, η Βουλή τοποθετήθηκε ως εξής στη 2η ψηφοφορία:άρθρο 68 παρ. 2 δικαιώματα κοινοβουλευτικών μειοψηφιών: 247 “ΝΑΙ”, 20 “ΟΧΙ”, 5 “ΠΑΡΩΝ”. Στην 1η ψηφοφορία η διάταξη είχε λάβει 234 “ΝΑΙ”, 34 “ΟΧΙ”, 1 “ΠΑΡΩΝ”άρθρο 112 παρ. 4 (κατάργηση παραγράφου) – κατάργηση μεταβατικής διάταξης: 234 “ΝΑΙ”, 20 ΟΧΙ”, 18 “ΠΑΡΩΝ”. Στην 1η ψηφοφορία η διάταξη είχε λάβει 222 “ΝΑΙ”, 25 “ΟΧΙ” και 21 “ΠΑΡΩΝ”το άρθρο 113 (κατάργηση) – κατάργηση μεταβατικού άρθρου: 233 “ΝΑΙ”, 20 “ΟΧΙ”, 19 “ΠΑΡΩΝ”. Στην 1η ψηφοφορία η διάταξη είχε λάβει 223 “ΝΑΙ”, 24 “ΟΧΙ” και 21 “ΠΑΡΩΝ”το άρθρο 114 παρ. 1 – περί ισχύος άρθρων 30 και 32 του Συντάγματος: 232 “ΝΑΙ”, 21 “ΟΧΙ”, 19 “ΠΑΡΩΝ”. Στην 1η ψηφοφορία η διάταξη είχε λάβει 230 “ΝΑΙ”, 18 “ΟΧΙ” και 21 “ΠΑΡΩΝ”το άρθρο 114 παρ. 2 (κατάργηση παραγράφου)- κατάργηση μεταβατικής διάταξης: 233 “ΝΑΙ”, 21 “ΟΧΙ”, 18 “ΠΑΡΩΝ”. Στην 1η ψηφοφορία η διάταξη είχε λάβει 231 “ΝΑΙ”, 20 “ΟΧΙ”, 20 “ΠΑΡΩΝ”το άρθρο 115 παρ. 1 – παραπομπή εκκρεμών δικαστικών υποθέσεων ενώπιον του ΕΣ. 232 “ΝΑΙ”, 20 “ΟΧΙ”, 20 “ΠΑΡΩΝ”. Στην 1η ψηφοφορία η διάταξη είχε λάβει 231 “ΝΑΙ”, 19 “ΟΧΙ” και 21 “ΠΑΡΩΝ”το άρθρο 115 παρ. 2 για τη σύνθεση του ΑΕΔ. 232 “ΝΑΙ”, 20 “ΟΧΙ”, 20 “ΠΑΡΩΝ”. Στην 1η ψηφοφορία η διάταξη είχε λάβει 230 “ΝΑΙ”, 20 “ΟΧΙ” και 21 “ΠΑΡΩΝ”το άρθρο 115 παρ. 3 ( κατάργηση παραγράφου) – κατάργηση μεταβατικής διάταξης . 232 “ΝΑΙ”, 20 “ΟΧΙ”, 20 “ΠΑΡΩΝ”. Στην 1η ψηφοφορία η διάταξη είχε λάβει 230 “ΝΑΙ”, 20 “ΟΧΙ” και 21 “ΠΑΡΩΝ”το άρθρο 115 παρ. 4 (κατάργηση)-κατάργηση μεταβατικής διάταξης: 232 “ΝΑΙ”, 20 “ΟΧΙ”, 20 “ΠΑΡΩΝ”. Στην 1η ψηφοφορία είχε λάβει 222 “ΝΑΙ”, 25 “ΟΧΙ”, 21 “ΠΑΡΩΝ”το άρθρο 119 παρ. 1 (κατάργηση παραγράφου)- κατάργηση μεταβατικής διάταξης.232 “ΝΑΙ”, 20 “ΟΧΙ”, 20 “ΠΑΡΩΝ”. Στην 1η ψηφοφορία η διάταξη είχε λάβει 209 “ΝΑΙ”, 37 “ΟΧΙ” και 21 “ΠΑΡΩΝ”.\nΣτις συμπληρωματικές προτάσεις βουλευτών που κατά την πρώτη ψηφοφορία είχαν λάβει άνω των 151 ψήφων, η εθνική αντιπροσωπεία, σήμερα στη 2η ψηφοφορία τοποθετήθηκε ως εξής:άρθρο 5 παρ. 2 (Συμπληρωματική πρόταση βουλευτών ΣΥΡΙΖΑ προς την κατεύθυνση κατοχύρωσης της απόλυτης προστασίας ζωής, τιμής και ελευθερίας χωρίς διάκριση φύλου, ταυτότητας φύλου και σεξουαλικού προσανατολισμού): 174 “ΝΑΙ”, 98 “ΟΧΙ”, 0 “ΠΑΡΩΝ”. Στην πρώτη ψηφοφορία η διάταξη είχε λάβει 170 “ΝΑΙ”, 99 “ΟΧΙ”.άρθρο 25 παρ. 3 (Συμπληρωματική πρόταση βουλευτών ΣΥΡΙΖΑ ΑΝΕΛ προς την κατεύθυνση της αρχής της επιείκειας στο πεδίο των θεμελιωδών δικαιωμάτων και κατάργηση της ισχύουσας διάταξης περί καταχρηστικής άσκησης δικαιώματος): 171 “ΝΑΙ”, 98 “ΟΧΙ”, 3 “ΠΑΡΩΝ”. Στην πρώτη ψηφοφορία η διάταξη είχε λάβει 169 “ΝΑΙ”, 95 “ΟΧΙ”, 4 “ΠΑΡΩΝ”άρθρο 38 παρ. 2 (Συμπληρωματική πρόταση του Ε’ Αντιπροέδρου της Βουλής κ. Δημητρίου Κρεμαστινού, και βουλευτών ΣΥΡΙΖΑ, Ένωσης Κεντρώων, ανεξάρτητων βουλευτών: ορισμός αναπληρωτή πρωθυπουργού σε περίπτωση αδυναμίας επιτέλεσης των πρωθυπουργικών καθηκόντων από τον πρωθυπουργό για λόγους υγείας. Συμπεριλαμβάνεται στην πρόταση της ΔΗΣΥ): 159 “ΝΑΙ”, 97 “ΟΧΙ”, 16 “ΠΑΡΩΝ”. Στην πρώτη ψηφοφορία η διάταξη είχε λάβει 156 “ΝΑΙ”, 98 “ΟΧΙ”, 16 “ΠΑΡΩΝ”άρθρο 96 παρ. 5 (Δικαστικό Σώμα Ενόπλων Δυνάμεων): 237 “ΝΑΙ”, 17 “ΟΧΙ”, 18 “ΠΑΡΩΝ”. Στην πρώτη ψηφοφορία η διάταξη είχε λάβει 233 “ΝΑΙ”, 19 “ΟΧΙ”, 19 “ΠΑΡΩΝ”άρθρο 101 παρ. 1 (Συμπληρωματική πρόταση βουλευτών ΣΥΡΙΖΑ ΑΝΕΛ προς την κατεύθυνση καθιέρωσης διάταξης ότι νόμος ορίζει το σύστημα περιφερειακής οργάνωσης της κεντρικής διοίκησης): 153 “ΝΑΙ”, 97 “ΟΧΙ”, 22 “ΠΑΡΩΝ”. Στην πρώτη ψηφοφορία η διάταξη είχε λάβει 151 “ΝΑΙ”, 95 “ΟΧΙ”, 22 “ΠΑΡΩΝ”άρθρο 101 παρ. 4 (Συμπληρωματική πρόταση βουλευτών του ΣΥΡΙΖΑ προς την κατεύθυνση της εύρυθμης και απρόσκοπτης λειτουργίας της διοίκησης και της οικονομικής και κοινωνικής ανάπτυξης των νησιωτικών και ορεινών περιοχών): 154 “ΝΑΙ”, 95 “ΟΧΙ”, 3 “ΠΑΡΩΝ”. Στην πρώτη ψηφοφορία η διάταξη είχε λάβει 165″ΝΑΙ”, 96 “ΟΧΙ”, 6 “ΠΑΡΩΝ”άρθρο 101 (εισαγωγή ερμηνευτικής παραγράφου) (Συμπληρωματική πρόταση βουλευτών του ΣΥΡΙΖΑ προς την κατεύθυνση προσαρμογής του διοικητικού μοντέλου στο περιβάλλον των νησιωτικών και ορεινών περιοχών με την εκπόνηση επιχειρησιακών σχεδίων και την παροχή κινήτρων στους δημοσίους υπαλλήλους): 174 “ΝΑΙ”, 96 “ΟΧΙ”, 2″ΠΑΡΩΝ”. Στην πρώτη ψηφοφορία η διάταξη είχε λάβει 170 “ΝΑΙ”, 94 “ΟΧΙ”, 2 “ΠΑΡΩΝ”\nαρθρα, συριζα, ψηφοφορία, βουλη, φως, εκλογες, επιταξη, απεργια, δημοψηφισμα 2015, αεδ, απε-μπε, μετρο, απεργια μετρο, απεργιες σημερα, δημοψηφισμα, εκλογες 2012, βουλευτες, εθνικη, πλαισιο, σημερινη, υγεια, φως, αεδ, αρθρο, απε, δημοσιο, δωσει, δικτυα, ευκαιρια, ενεργεια, εννοια, ζωης, υπηρεσιες, νερο, πεδιο, περιβαλλον, πηγη, σωμα, ψηφοφορία, αρρωστος, δικαιωμα, δικαιωματα, υγειας\narboris capital, hatebook, ειεπ, νυχτερινο τιμολογιο δεη, ρεζερβα\n«Σφαγή» στο Κράιστσερτς της Νέας Ζηλανδίας\nΝΔ : Ο Τσίπρας ευτελίζει την Αναθεώρηση του Συντάγματος\nΝέα εγκύκλιος για άδειες, αποσπάσεις, μετατάξεις, προσλήψεις 3τεκνων και ΑμεΑ στο Δημόσιο\nΕΣΕΕ: Το σύνολο του εμπορικού κόσμου ευχαριστεί από καρδιάς τους Έλληνες καταναλωτές\nΑPPLiA HELLAS: Τη Δευτέρα η ετήσια εκδήλωση\nEΣΕΕ: Για πρώτη φορά συνεδριάζει στα Τρίκαλα


ΦΗΜΕΣ ΓΙΑ ΔΙΑΡΡΟΗ ΣΤΡΑΤΙΩΤΙΚΩΝ ΜΥΣΤΙΚΩΝ ΣΤΟ ΠΚΚ | TourkikaNea.gr\n← ΑΝΑΚΟΙΝΩΣΗ ΤΥΠΟΥ ΤΟΥ BTDD ΓΙΑ ΤΗΝ ΠΑΡΑΤΑΣΗ ΘΗΤΕΙΑΣ ΤΩΝ ΜΟΥΦΤΗΔΩΝ\nΟ ΤΟΥΡΚΟΣ ΠΟΥ ΑΝΑΚΑΤΕΨΕ ΤΗΝ ΒΟΥΛΓΑΡΙΑ →\n25/08/2011 2 Σχόλια\nΕφ. Ζαμάν 18-8-2011\nΦήμες πως ¨στρατιωτικοί κωδικοί φτάνουν στα χέρια του ΠΚΚ¨\nΗ επίθεση στην Τσουκούρτζα έστρεψε πάλι την προσοχή στα αδύνατα σημεία. Το περιοδικό Ακσιόν δημοσίευσε μια εντυπωσιακή –σχετικά με το θέμα- είδηση.\nΜε βάση αυτά που αναφέρονται στην είδηση, άτομο που χρησιμοποιεί το όνομα Ρονάι-παλιός ΠΚΚλης λέει πως ¨χάρτες, σχεδιαγράμματα και κωδικοί των Τ.Ε.Δ. φτάνουν στα χέρια της οργάνωσης¨. Στο κείμενο που φέρει την υπογραφή του Χασίμ Σοϊλεμέζ αναφέρεται ότι στόχος της νέας διοίκησης είναι η ¨αποτροπή των διεισδύσεων¨.\nΤα λόγια του Ρονάι –παλιός ΠΚΚλής και τέως επικεφαλής ομάδας, που ζει ακόμη στο Β. Ιράκ- δείχνουν γιατί ο αντιτρομοκρατικός αγώνας αποβαίνει ανεπιτυχής. Ο Ρονάι που αποχώρησε πριν λίγο καιρό από την οργάνωση, λέει πως βαθμοφόροι στρατιωτικοί ερχόταν συνεχώς στα στρατόπεδα της οργάνωσης και είχαν συσκέψεις μαζί τους. Ισχυρίζεται πως οι στρατιωτικοί τους παρείχαν νέα εκρηκτικά, βοήθεια σε φάρμακα, ενώ στρατιωτικά απόρρητα περνούσαν σε καθημερινή, εβδομαδιαία και μηνιαία βάση στα χέρια της οργάνωσης.\nΟ Ρονάι περιγράφει ως εξής την κατάσταση : ¨Αυτά τις περισσότερες φορές έφταναν μέσω κούριερ. Ενίοτε μέσω συσκευών οχημάτων επικοινωνιών. Σε περιπτώσεις στρατιωτικών περιπολιών ή επιχειρήσεων εάν δεν υπήρχε προτεραία ενημέρωση, αμέσως ενημερωνόμασταν. Άτομα που ξέραμε ότι ήταν στρατιωτικοί με ρούχα αντάρτη ή πολίτη μας έφερναν πληροφορίες. Μετείχαν σε συγκεντρώσεις μας και μας έλεγαν πότε και πως πρέπει να κάνουμε τις επιχειρήσεις μας. Αυτά τα ξέρουν όλοι οι διοικητές τομέων μας. Εγώ ως διοικητής ομάδας μετείχα σε κάποιες από αυτές τις συναντήσεις. Ξέρω έναν του οποίου το όνομα αγνοώ αλλά μας είχε πει πως ¨είμαι συνταγματάρχης¨. Μελαχρινός, λευκή επιδερμίδα, ύψος 1,80 και με μικρή κοιλίτσα. Μαζί του είχε και δύο άτομα με πολιτικά ρούχα. Ήρθαν στο στρατόπεδο που είχαμε στο Κελαρές και συναντήθηκε μαζί μας. Μας περιέγραψε τι πρέπει να κάνουμε στις εκλογές και αργότερα. Αυτό το άτομο μας έδωσε το όνομα του Ιμάμ Αζίζ Χότζα και άλλων έξι για να τους εκτελέσουμε¨.\nΟ Ρονάι που ζει σε ασφαλή περιοχή ου φυλάσσεται από Πεσμεργκά στο Β.Ιράκ, φανερώνει με τα λόγια του πόσο εύκολα οργανώνονται οι επιθέσεις σε τμήματα και στρατόπεδα : ¨ Μας ερχόταν χάρτες. Στρατιωτικοί, ειδικοί χάρτες. Υπήρχαν και σχεδιαγράμματα. Σχετικά με το που ήταν τα αστυνομικά τμήματα, ο αριθμός των στρατιωτών καθώς και ειδικές πληροφορίες για τους διοικητές τους. Ενίοτε μας ερχόταν και κρυπτογραφημένες πληροφορίες. Αυτές τις αποκωδικοποιούσαν κάποιοι από εμάς που είχαν στρατιωτική προέλευση.\nFiled under ΚΟΥΡΔΙΚΟ, ΤΟΥΡΚΙΚΟΣ ΣΤΡΑΤΟΣ Tagged with Zaman\n2 Responses to ΦΗΜΕΣ ΓΙΑ ΔΙΑΡΡΟΗ ΣΤΡΑΤΙΩΤΙΚΩΝ ΜΥΣΤΙΚΩΝ ΣΤΟ ΠΚΚ\nΠαράθεμα: Απόρρητες πληροφορίες των Τούρκων φθάνουν στο PKK! « Geopolitics & Daily News\nΠαράθεμα: Απόρρητες πληροφορίες των Τούρκων φθάνουν στο PKK. « Greek National Pride


Πρωταθλητές Δ΄ Διεύθυνσης στο βόλεϊ αγοριών – 2016 - Εκπαιδευτήρια Γεωργίου Ζώη\nΕκπαιδευτήρια Γεωργίου Ζώη > Επιτυχίες > Αθλητισμός > Πρωταθλητές Δ΄ Διεύθυνσης στο βόλεϊ αγοριών – 2016\nΗ ομάδα βόλεϊ αγοριών του Λυκείου μας επικράτησε στον τελικό απέναντι στο 2ο Λυκείο Νέας Σμύρνης με 2-0 σετ (25-17, 25-9) καταλαμβάνοντας την 1η θέση σε ολόκληρη τη Δ΄ Διεύθυνση Αττικής (ΚΑΛΛΙΘΕΑ, ΑΓΙΟΣ ΔΗΜΗΤΡΙΟΣ, ΑΛΙΜΟΣ, ΓΛΥΦΑΔΑ, ΕΛΛΗΝΙΚΟ, ΑΡΓΥΡΟΥΠΟΛΗ, ΜΟΣΧΑΤΟ, ΤΑΥΡΟΣ, ΝΕΑ ΣΜΥΡΝΗ, ΠΑΛΑΙΟ ΦΑΛΗΡΟ). Έτσι συνεχίζουν την πορεία τους για τους τέσσερις του Πανελληνίου Πρωταθλήματος.\nΓια τη σημαντική αυτή διάκριση συγχαίρουμε τα παιδιά μας καθώς και τον Καθηγητή Φυσικής Αγωγής κ. Χρήστο Τσιτσιπά και τους ευχόμαστε ολόψυχα κάθε επιτυχία στη συνέχεια.\nPhoto Gallery από τον τελικό και την απονομή των μεταλλίων


Η μηχανή κωπηλασίας καίει λίπος στο στομάχι - Λιπαρό νερό με χυμό βακκίνιο\nΗ γυμναστική ακούγεται στα αυτιά μας σαν καταδίκη. Η μηχανή κωπηλασίας καίει λίπος στο στομάχι. Μatcha Tea: Καίει το λίπος στο στομάχι 4 φορές πιο γρήγορα, και απομακρύνει τις τοξίνες by MagazinoCY Team Το τσάι matcha είναι ένα από τα παλαιότερα και ισχυρότερα ποτά τσαγιού στον κόσμο. Πώς θα αντιμετωπίσεις τη λιγούρα στο στομάχι; Όλες μας κάποιες φορές νιώθουμε τη λαχτάρα για φαγητό ή την λιγούρα στο στομάχι. Πρότυπο σωματείο ανάπτυξης κλασικού αθλητισμού.\nΑν βέβαια στόχος μας είναι να γυμνάσουμε το σώμα μας να αυξήσουμε αντοχές και ο αθλητισμός χρειάζονται μεγάλα και θρεπτικά πρωτεινικά γεύματα. Κουραστήκατε να τρέχετε στο διάδρομο και να μη φτάνετε πουθενά; Οι γυμναστές στην Αμερική εφαρμόζουν μια νέα μέθοδο, που υπόσχεται να κάψει το λίπος με μόνο 30 λεπτά άσκησης την εβδομάδα.\nΑρχική; Διεθνείς Ειδήσεις; ΣΕΓΑΣ Ίσως να μην ήταν πάντα έτσι ίσως κάποτε να πηγαίναμε με όρεξη στο γυμναστήριο όμως τώρα αυτό που πραγματικά μας λείπει είναι μερικές ώρες. Η άσκηση με νερό και άδειο στομάχι καίει περισσότερο λίπος. Το πιο υγιεινό ρόφημα που καίει το περιττό λίπος σε μέση, γοφούς και μηρούς!\nΗ κατανάλωση ενός πλούσιου σε υδατάνθρακες γεύματος μπορεί να ενεργοποιήσει το υγιές καφέ λίπος που καίει θερμίδες γεγονός που υποδηλώνει μελλοντικές δυνατότητες πρόληψης της παχυσαρκίας υποστηρίζουν οι ερευνητές. Under construction. Αυτό το καταπληκτικό ρόφημα εξαλείφει το νερό και το λίπος από το σώμα σας αποτελεσματικά βελτιώνοντας παράλληλα την λειτουργία του εγκεφάλου τη μνήμη και την ακοή σας.\nEmma Stevenson PhD student Javier Gonzalez from the University of Northumbria, που ήταν οι κύριοι ερευνητές, έδειξε ότι τα άτομα που γυμνάζονταν το πρωί με άδειο στομάχι έκαιγαν 20 % περισσότερο λίπος σε σχέση με εκείνα που. Νερό με Τζίντζερ! Η μελέτη αυτή των Dr.\nΠώς να κόψετε το λίπος από το κάτω μέρος του στήθους\nΣχέδιο διατροφής για τη μείωση του βάρους σε 7 ημέρες στο tamil


Νέο Βιβλίο «Ο Ήρωας της Διπλανής Πόρτας» - Positive Life\nΝέο Βιβλίο «Ο Ήρωας της Διπλανής Πόρτας»\nΑνακαλύψτε το μυστικό της αληθινής ευτυχίας και γράψτε ιστορία!\nΓίνε ήρωας – Γράψε ιστορία\nΈνα πρωτοποριακό σχέδιο για να καταπολεμήσετε την απόσπαση προσοχής και την αναβλητικότητα, ώστε να παράγετε επιτυχία.\nΈνας συνδυασμός από απομνημονεύματα μιας πλούσιας ζωής και από ένα εξαιρετικό εγχειρίδιο οδηγιών για υψηλές επιδόσεις και πνευματική ελευθερία που θα αλλάξει εντελώς τη ζωή σας. Για πάντα.\nΣε αυτό το βιβλίο παραθέτω πολύ περισσότερα προσωπικά στοιχεία από ό,τι σε οποιοδήποτε προηγούμενο βιβλίο μου. Η αποκάλυψη αυτής της ευαισθησίας μου συνιστά μια τρομακτική, αλλά εντέλει ικανοποιητική διαδικασία. Όταν αντιμετωπίζουμε κατάματα και με ειλικρίνεια τις αποτυχίες μας, μπορούμε να τις μετατρέψουμε σε σοφία, σωστά; Και όταν αποδεχόμαστε τον πόνο μας, μπορούμε να τον μετατρέψουμε σε δύναμη. Ελπίζω ειλικρινά πως καθώς θα διαβάζετε όλα όσα πέρασα ο ίδιος θα μάθετε ποιους κινδύνους μπορείτε να αποφύγετε, πώς να μετατρέψετε τα προβλήματα σε θριάμβους και να αντιληφθείτε τον θαυμάσιο τρόπο με τον οποίο η ζωή αναδιπλώνεται προς όφελός σας, ακόμα κι όταν όλα δείχνουν το αντίθετο. O Ήρωας της Διπλανής Πόρτας παραθέτει όσα θα έγραφα στο τελευταίο μου βιβλίο, αν και ελπίζω και εύχομαι πως θα γράψω πολλά ακόμα. Ωστόσο, η ανθρώπινη ζωή είναι μια ιδιαίτερα ευαίσθητη βόλτα και κανείς δεν γνωρίζει τι του ξημερώνει αύριο. Έτσι, λοιπόν, μεταφέρω ό,τι καλύτερο έχω να προσφέρω σε αυτό το χειρόγραφο όσον αφορά την ανώτερη παραγωγικότητα, την εξαιρετική απόδοση, τη μακροχρόνια ευτυχία και την απαράμιλλη προσφορά στην κοινωνία. Ειλικρινά και από βάθους καρδιάς εύχομαι η γνώση που θα λάβετε να φωτίσει τα χαρίσματα που κρύβετε μέσα σας, να πυροδοτήσει τη φλόγα που θα σας βοηθήσει να δημιουργήσετε το μέγιστο έργο σας και να συνειδητοποιήσετε την προσωπική σας μαγεία προκειμένου να ζήσετε τη ζωή που πραγματικά επιθυμείτε, ενώ παράλληλα θα βάλετε ένα λιθαράκι για να γίνει ο κόσμος καλύτερος. Με αγάπη + σεβασμό, Robin Sharma\nΟ ROBIN SHARMA είναι ένας από τους παγκοσμίως κορυφαίους συμβούλους σχετικά με θέματα προσωπικής επιτυχίας και καλλιέργειας των ηγετικών ικανοτήτων. Έχει συγγράψει οκτώ παγκόσμια best sellers, μεταξύ των οποίων το βιβλίο Ο Μοναχός που Πούλησε τη Ferrari του, που έχει μεταφραστεί σε εβδομήντα γλώσσες. Είναι διευθύνων σύμβουλος της Sharma Leadership International Inc., μιας εταιρείας συμβούλων που έχει μια απλή αποστολή: να βοηθήσει ανθρώπους και οργανισμούς να φτάσουν στην κορυφή της παγκόσμιας κλίμακας. Ανάμεσα στους πελάτες του περιλαμβάνονται η Microsoft, η Nike, η General Electric, η FedEx, η NASA και η BP.\n• Τα μυστικά του μοναχού που πούλησε τη Ferrari του\n• Ηγέτης δίχως τίτλο\n• Ποιος θα κλάψει όταν πεθάνεις\n• Η σοφία του γονέα\n• Η σοφία του Ηγέτη\n• Ανακάλυψε το πεπρωμένο σου\n• Για μια καλύτερη ζωή (μέρος 1ο και 2ο)\n• Το κλαμπ των 5 π.μ.\nΤο Νέο Βιβλίο του Τάκη Ζαχαράτου


Τρόποι Πληρωμής - designdrops\nΔικαιούχος : ΣΠΡΙΝΤΖΙΟΣ Α.Ε.\nΠειραιώς : IBAN: GR9701722540005254083876417\nEurobank : IBAN: GR1002604370000520200079710\nAlpha : IBAN: GR8101408400840002320000310\nΣτο designdrops έχετε τη δυνατότητα να πραγματοποιήσετε πληρωμή της παραγγελίας σας μέσω PayPal, χωρίς επιπλέον κόστος.Το PayPal αποτελεί έναν σύγχρονο και ασφαλή τρόπο συναλλαγών, που επιτρέπει στους πελάτες του να στέλνουν, να λαμβάνουν και να κατέχουν κεφάλαια σε 19 νομίσματα σε όλο τον κόσμο, καθιστώντας το ιδανική λύση για διεθνείς συναλλαγές. Εάν δημιουργήσετε έναν λογαριασμό PayPal δε χρειάζεται να εισάγετε τα προσωπικά και οικονομικά στοιχεία σας κάθε φορά που πληρώνετε. Χρειάζεστε μόνο τη διεύθυνση του e-mail σας και τον κωδικό πρόσβασης.\nΑν για οποιοδήποτε λόγο δε γίνει δεκτή η κάρτα σας και δεν αποπληρωθεί η παραγγελία σας επιτυχώς, αυτόματα ακυρώνεται.\nΣημείωση: Οι πελάτες εκτός Ευρωπαϊκής Ένωσης πιθανό να υπόκεινται σε έξτρα χρεώσεις που δύνανται να προκύψουν από διαφορές στην ισοτιμία, εκτελωνισμούς, εισαγωγικούς δασμούς και άλλες απαιτήσεις για τις οποίες η εταιρεία μας δε φέρει ουδεμία ευθύνη.\nΈχετε τη δυνατότητα να αγοράσετε προϊόντα χωρίς ΦΠΑ, μόνο εάν αυτά προορίζονται για επαγγελματική χρήση και η επιχείρησή σας έχει ως έδρα οποιαδήποτε χώρα της Ευρωπαϊκής Ένωσης (εκτός της Ελλάδας). Η άμεση απαλλαγή Φ.Π.Α. ισχύει μόνο για ενδοκοινοτικές συναλλαγές. Οι συναλλαγές αυτές υποχρεωτικά δηλώνονται και στην Intrastat. Εάν διατηρείτε επιχείρηση με έδρα χώρα της Ευρωπαϊκής Ένωσης και επιθυμείτε να αγοράσετε προϊόντα για επαγγελματική χρήση επικοινωνήστε μαζί μας και δώστε μας το Α.Φ.Μ σας. Κατόπιν θα ελέγξουμε το Α.Φ.Μ σας και εφόσον είναι έγκυρο θα εκδοθεί τιμολόγιο χωρίς Φ.Π.Α.


Κούπερ ή Ουόρεν | ebasket.gr\nΚεντρική Basket League ΑΕΚ Κούπερ ή Ουόρεν\nΚούπερ ή Ουόρεν\nΔημοσίευση στις 24/12 11:28\nΗ ΑΕΚ πέρασε δια πυρός και σιδήρου από το Βενετόκλειο, επικρατώντας στην παράταση του Κολοσσού Ρόδου με 86-85 για την 11η αγωνιστική της Basket League. Μεγάλος πρωταγωνιστής για την ομάδα του Γιούρι Ζντοβτς ήταν ο Ντι Τζέι Κούπερ, ο οποίος έκανε τα πάντα στο παρκέ, καθώς μέτρησε 20 πόντους, 11 ασίστ, 9 ριμπάουντ και 3 κλεψίματα, συγκεντρώνοντας 31 βαθμούς στο σύστημα αξιολόγησης.\nΟ Αμερικανός γκαρντ αποτελεί λίρα εκατό για την Ένωση, η οποία βρήκε στο πρόσωπό του, τον παίκτη ο οποίος θα ηγείται της περιφερειακής γραμμής της, σκοράροντας όχι μόνο πολλούς πόντους αλλά και μοιράζοντας ασίστ… με το τσουβάλι.\nΟ Κούπερ έγινε ο τρίτος παίκτης του φετινού πρωταθλήματος που σημειώνει διψήφιο αριθμό πόντων και ασίστ. Το έχει κάνει ακόμα στις προηγούμενες αγωνιστικές ο Νικ Καλάθης, ο οποίος μέτρησε 16 πόντους και 11 ασίστ στο παιχνίδι του Παναθηναϊκού με το Λαύριο, αλλά και ένας πρώην παίκτης της ΑΕΚ, ο Κρις Ουόρεν.\nΟ Αμερικανός γκαρντ αποχώρησε πρόωρα από την Ένωση, ωστόσο πρόλαβε να αφήσει… το στίγμα του στο ελληνικό πρωτάθλημα, κάνοντας double-double (10 πόντοι, 14 ασίστ) στο παιχνίδι της ΑΕΚ με τα Τρίκαλα.\nΠροηγούμενο Βασιλειάδης, ο ένατος\nΕπόμενο Ντιρκ, το μεγαλείο σου (vid)


VolosFans.com: Το πανόραμα της 5ης αγωνιστικής\nΟλοκληρώθηκε η 5η αγωνιστική\nΗ ομάδα των Τρικάλων άνοιξε το σκορ με γκολ του Γκονζάλες στο 13' αλλά στο επόμενο λεπτό απάντησε άμεσα ο Ντουαλά.\nΤο ίδιο σκηνικό επαναλήφθηκε ακόμα....μία φορά αλλά τελικά τα Τρίκαλα με τον Δουκάκη κατάφεραν να πάρουν την νίκη.Η Κασσιόπη διαμαρτυρήθηκε δύο φορές για πέναλτι.\nΔιπλό με ανατροπή πήρε η Καλλιθέα στην Ζάκυνθο αφού μπορεί οι γηπεδούχοι να προηγήθηκαν αλλά με γκολ του Αρναρέλλη και Λουκάνοβιτς πήρε την νίκη.\nΗ Καρδίτσα βύθισε περαιτέρω τον Πανελυσινιακό που δεν έχει νίκη,ενώ σε ένα βαρύ τερέν Κισσαμικός και Αχαρναικός μοιράστηκαν βαθμούς.\nΣε ένα παιχνίδι με πολλές ανατροπές ο Εργοτέλης κέρδισε τον Παναιγιάλιο.\nΗ Λάρισα απέδρασε με τον πόντο από την Ριζούπολη με τον Απόλλων να την παίζει μονότερμα ,να χάνει πολλές ευκαιρίες ,να διαμαρτύρεται δύο φορές για πέναλτι, την μία εξ αυτών δικαιολογημένα και τους παίκτες της Λάρισας να πανηγυρίζουν τον βαθμό.\nΠρώτη νίκη σημείωσε ο ΑΟΧ στα Περιβόλια με αντίπαλο τον Αγρ.Αστέρα.Το τέρμα που έκρινε και το παιχνίδι σημείωσε στο 53’ ο Χρήστος Καρτσαμπάς, ο οποίος και το πανηγύρισε με τον συμπαίκτη του στον πάγκο εκείνη την ώρα, Θανάση Δεινόπαπα, που πριν από λίγες ημέρες έχασε τον πατέρα του.\nΤην απόλυση του Βασιλακάκη έφερε η ήττα του Πανσερραικού από την Παναχαική στις Σέρρες με 1-2.\nΤρίκαλα - Κασσιόπη Κ. 3-2\nΠανελευσινιακός - Αναγέννηση Καρδίτσας 0-1\nΕργοτέλης - Παναιγιάλειος 3-2\nΑπόλλων Σμύρνης - Λάρισα 0-0\nΠανσερραϊκός - Παναχαϊκή 1-2\nΖάκυνθος - Καλλιθέα 1-2\nΚισσαμικός - Αχαρναϊκός 1-1\nXανια - Αγρ.Αστέρας 1-0\n2) Τρίκαλα 11 (9-5)\n4) Παναχαϊκή* 7 (5-2)\n6) Ολυμπιακος Βόλου 7 (4-4)\n7) Εργοτέλης 7 (7-7)\n8) Χανιά 7 (2-2)\n9) Καλλιθέα 7 (4-5)\n10) Καρδίτσα 7 (2-3)\n11) Κισσαμικός* 6 (4-3)\n12) Αχαρναικός 6 (4-4)\n13) Απόλλων 6 (3-3)\n14) Λαμία 5 (2-5)\n15) Πανσερραικός* 4 (5-6)\n16) Παναιγιάλιος 4 (4-5)\n17) Ζάκυνθος 4 (4-6)\n18) Πανελευσινιακός 0 (2-12)\nΚασσιόπη - Πανσερραϊκός\nΛάρισα - Ολυμπιακός Βόλου TV\nΠαναχαϊκή - Ζάκυνθος\nΑναγέννηση Καρδίτσας - Τρίκαλα TV


Οι πιο διάσημοι «έθνικ» πρεσβευτές της Ελλάδας « Kristi Stassinopoulou\nΟι πιο διάσημοι «έθνικ» πρεσβευτές της Ελλάδας\nΗ Κρίστη Στασινοπούλου και ο Στάθης Καλυβιώτης ταξιδεύουν για ακόμη μία χρονιά τις μουσικές τους σε ολόκληρη την Ευρώπη\nΗ Κρίστη Στασινοπούλου και ο Στάθης Καλυβιώτης είναι Ελληνες αλλά τα τελευταία χρόνια, μπορούν κάλλιστα να τους απονεμηθεί ο… τίτλος των πολιτών του κόσμου. Με δεκάδες συναυλίες στο εξωτερικό, κυρίως σε φεστιβάλ από την Αγγλία και την Ισπανία έως τη Βραζιλία, έχουν καταφέρει να διαμορφώσουν τον προσωπικό τους ήχο στην world μουσική σκηνή, τον οποίο υπερασπίζονται και δισκογραφικώς.\nΤο τελευταίο τους άλμπουμ, «Ταξιδοσκόπιο», κυκλοφόρησε στο εξωτερικό από ξένες εταιρείες για να βγει ένα χρόνο μετά από «ανεξάρτητη» δισκογραφική και στην Ελλάδα. Το εν λόγω άλμπουμ συμπεριλήθηκε στους 20 καλύτερους δίσκους του 2007 των βραβείων Wommies (Παγκόσμια Μουσική Εκθεση Womex 2007, Σεβίλλη), ενώ ψηφίστηκε από την ένωση των μουσικοκριτικών της Γερμανίας ως ο καλύτερος δίσκος του δεύτερου τετραμήνου του 2007, με αποτέλεσμα να βρεθεί ανάμεσα στους τρεις καλύτερους δίσκους εκείνης της χρονιάς στη Γερμανία. Επίσης παρέμεινε στο top 10 (Νο 3) των World Music Charts Europe για τέσσερις μήνες και βρέθηκε πίσης στη λίστα των δέκα καλύτερων δίσκων του βρετανικού περιοδικού «Folk Roots». Πάντως και οι προηγούμενες δουλειές της («Υφαντόκοσμος», «Τα μυστικά των βράχων») είχαν γνωρίσει ανάλογη επιτυχία.\nΠαρ’ όλη την εκτός των τειχών πορεία τους η Κρίστη Στασινοπούλου (τραγούδι, αφήγηση, ακουστική κιθάρα, ινδιάνικο αρμόνιο, ντραμς, μικρά κρουστά) και ο Στάθης Καλυβιώτης (λαούτο, ηλεκτρική κιθάρα, μπαγλαμάς) δεν ξεχνούν το ελληνικο κοινό. Συχνά πυκνά εμφανίζονται και κλαμπ και στέκια, παρουσιάζονται τη δουλειά τους και τις κατά καιρούς νέες ιδέες που έχουν όσον αφορά τη μουσική τους. Προσφάτως παρουσίασαν το Greekdelia Folktroni, ένα project που, όπως σημειώνει στο «Βήμα» η Κρίστη Στασινοπούλου, «βγήκε μέσα από τα παιξίματά μας και τους πειραματισμούς πάνω σε κυρίως ελληνικά παραδοσιακά κομμάτια, απ’ αυτά που εδώ και χρόνια παίζουμε οι δυο μας κατ’ ιδίαν, για απλή μας ευχαρίστηση. Κάποια στιγμή συνειδητοποιήσαμε ότι έχει μαζευτεί ένα μεγάλο ρεπερτόριο και ότι το ηχητικό αποτέλεσμα έχει μια ενδιαφέρουσα, προσωπική άποψη και χροιά. Έτσι αποφασίσαμε να το παίξουμε και πάρα έξω. Εγώ από δίπλα, τραγουδώ και παράλληλα με το ινδικό αρμόνιο, την ακουστική κιθάρα, το μπεντίρ, μικρά κρουστά, κλπ. γεμίζω κατά κάποιο τρόπο όλο αυτό το ηχητικό τοπίο που δημιουργεί ο Στάθης και όποτε βρίσκω ευκαιρία ανάμεσα σε όλα αυτά λέω και καμιά από τις μικρές μου ιστορίες ή διαβάζω κάποιο από τα αγαπημένα μου χάι κου».\nTo Greekadelia Folktronic duo έχει ταξιδέψει ως το Λονδίνο (Green Note cafι, Camden), το Παρίσι (Satellit cafι), τις Βρυξέλλες (Αrt Base) τη Φρανκφούρτη (Die Fabrik) και την Πορτογαλία (Ponte de Sor, Castro Verde) και συνεχίζει το ταξίδι του… «Στην Αθήνα παίζουμε συχνά στους “δικούς μας” χώρους. Στην υπόλοιπη Ελλάδα απλά δεν μας ξέρουν. Επειδή δεν ανήκουμε σε καμία από τις αναγνωρίσιμες μουσικές σκηνές του τόπου οι περισσότεροι δεν έχουν ιδέα τι ακριβώς κάνουμε. Ομως δεν μας πειράζει αυτό πια. Εφόσον είχαμε την τύχη εδώ και μια δεκαετία περίπου να μας έχουν ανοιχτεί τόσοι δρόμοι στο εξωτερικό, όπου κυκλοφορούν οι δίσκοι μας και όπου παίζουμε, είτε σε φεστιβάλ, είτε σε κλαμπάκια, δεν παραπονιόμαστε. Θα ήταν ντροπή μας…»\nΆλλωστε όπως σημειώνει και ο Στάθης Καλυβιώτης «οι συναυλίες μας εδώ ήταν περιορισμένες. Τα κλαμπάκια που μας αρέσουν και παίζουμε στην Ελλάδα είναι ελάχιστα και επιβιώνουν δύσκολα. Συναντάμε όμως πάρα πολύ ενδιαφέροντες ανθρώπους και εδώ και στο εξωτερικό. Αυτή είναι η μεγαλύτερη ανταμοιβή για εμάς». Ισως οι πολλές συναυλίες να τους έχουν… φρενάρει δισκογραφικώς. Δεν το αρνούνται αλλά δεν φαίνεται να τους απασχολεί ιδιαίτερως. «Αφήσαμε για λίγο πίσω τα καινούργια μας τραγούδια που είχαμε αρχίσει να ηχογραφούμε από πέρυσι και ηχογραφούμε τώρα το ρεπερτόριο του Greekadelia Folktronic duo. Μόλις το τελειώσουμε αυτό, θα επανέλθουμε στα δικά μας, γιατί κι αυτά μας “φωνάζουν”».\nΗ Κρίστη Στασινοπούλου και ο Στάθης Καλυβιώτης περνούν καλά. Συναυλίες, ταξίδια, πειραματισμοί, επικοινωνία με το κοινό. Και παρά τις δυσκολίες που έχει το μουσικό είδος που υπηρετούν, δεν τα εγκαταλείπουν. «Οσο πιο θολό είναι το τοπίο, τόσο πιο πολύ φως σου χρειάζεται για να πορευτείς. Φυσικά και συνεχίζουμε να δημιουργούμε και να φωτίζουμε έτσι τον δρόμο μας. Γι’ αυτό και συνεχίζουμε επίσης να μελετάμε και να εξασκούμαστε και να προσπαθούμε συνέχεια να αυτοβελτιωνόμαστε στη μουσική».\nΩστόσο, κατά το τελευταίο διάστημα, οι συνθήκες δεν είναι και οι καλύτερες δυνατές. «Την οικονομική κρίση ως επαγγελματίες μουσικοί που έχουν επιλέξει τον δικό τους, εναλλακτικό δρόμο και τρόπο», σημειώνει η Κρίστη Στασινοπούλου, «εμείς προσωπικά, όπως και πάρα πολλοί φίλοι μας του ίδιου χώρου, τη βιώνουμε εδώ και πολλά χρόνια. Κυκλοφορούμε με το ίδιο μικρό αυτοκίνητο από το 1989, δεν ξέρουμε κάθε χρονιά αν θα έχουμε συναυλίες την επομένη, καταναλώνουμε σε αντιστοιχία με τα έσοδά μας. Όσο για την άλλη κρίση, την πολιτιστική, από το περιθωριακό πόστο όπου έχουμε επιλέξει να βρισκόμαστε, μιλάμε για αυτήν εδώ και χρόνια και απλά θεωρούμασταν γραφικοί».\nΚαι ο Στάθης Καλυβιώτης προσθέτει: «Τεράστιο μερίδιο ευθύνης έχει η τηλεόραση, αυτό το όπλο μαζικής καταστροφής πολιτισμών. Οταν δεν παρακολουθείς καθόλου τηλεόραση, συνειδητοποιείς ότι κάνει τους ανθρώπους να σκέφτονται και να συζητούν τα ίδια και τα ίδια» Τελικά είναι δύσκολοι οι καιροί για μουσική; «Η μουσική, όπως και πολλά άλλα πράγματα, έχει τη δύναμη να σε μεταμορφώσει. Είναι ένας ακόμα τρόπος ψυχικής ανάτασης και αυτοβελτίωσης. Οσο πιο δύσβατο είναι το έδαφος, τόσο πιο καλά ασκούμαστε στις τέχνες. Δεν το λέμε εμείς αυτό, το έχει αποδείξει η ιστορία»\nτου Γιώργου Σκίντσα για την εφημερίδα το Βήμα


Διαχειριστείτε την επιχείρησή σας σε εστιατόρια από τη Λευκορωσία σε κινητά\nΤο Blackbell είναι ο απλούστερος τρόπος για να διαχειριστείτε την επιχείρηση των εστιατορίων της Λευκορωσίας σε κινητά\nΖούμε σε έναν κόσμο που αντιμετωπίζει ο κόσμος, όπου σχεδόν όλα γίνονται σε απευθείας σύνδεση. Γι 'αυτό θα πρέπει να είστε σε θέση να διαχειρίζεστε την επιχείρηση των εστιατορίων της Λευκορωσίας όπου και αν βρίσκεστε. Με το Blackbell Mobile App, μπορείτε να δημιουργήσετε τον ιστότοπό σας στο διαδίκτυο, να διαχειριστείτε το περιεχόμενό σας, τις πληρωμές, την εξυπηρέτηση πελατών και το προσωπικό σας ημερολόγιο στο smartphone σας οποιαδήποτε στιγμή και οπουδήποτε.\nΘέλετε να δημιουργήσετε έναν ιστότοπο για την επιχείρηση των εστιατορίων της Λευκορωσίας, αλλά δεν έχετε δικό σας φορητό υπολογιστή; - Σας έχουμε καλύψει.\nΧρησιμοποιήστε την εφαρμογή Blackbell για να δημιουργήσετε έναν ιστότοπο για τις υπηρεσίες των εστιατορίων της Λευκορωσίας.\nΜε την εφαρμογή λογισμικού Blackbell Business Software, θα μπορούσατε να είστε κυριολεκτικά οπουδήποτε και εκμεταλλευτείτε την επιχείρηση των εστιατορίων της Λευκορωσίας , απίστευτο δικαίωμα;\nΈχουμε πολλά εργαλεία για να δημιουργήσετε την τέλεια ροή των κρατήσεων για τις υπηρεσίες του εστιατορίου της Λευκορωσίας , όλα από το smartphone σας.\nΔημιουργήστε συνδέσμους για να ζητήσετε πληρωμές από τον πελάτη για τις υπηρεσίες του εστιατορίου της Λευκορωσίας.\nΠροωθήστε τις υπηρεσίες σας στο εστιατόριο της Λευκορωσίας στο κινητό σας τηλέφωνο\nΤο Blackbell θα σας βοηθήσει να προωθήσετε την επιχείρηση των εστιατορίων της Λευκορωσίας. Ενεργοποίηση προηγούμενων και μελλοντικών πελατών, δημιουργία καμπανιών μάρκετινγκ και πώληση μέσω αγορών.\nΚαμπάνιες ηλεκτρονικού ταχυδρομείου - Επιλέξτε προηγούμενους πελάτες που έχουν κάνει κράτηση για τις υπηρεσίες σας στο εστιατόριο της Λευκορωσίας και θα τους στείλουν e-mail marketing.\nΣυμμετοχή σε μια από τις αγορές που βασίζονται στο Blackbell - Αυξήστε την εμβέλεια της αγοράς σας χρησιμοποιώντας τις κοντινές αγορές Blackbell Marketplace για να πουλήσετε τις υπηρεσίες της Λευκορωσίας.\nΥπάρχουν τόσα πολλά πράγματα που μπορεί να κάνει μια πλατφόρμα Blackbell για την επιχείρηση των εστιατορίων της Λευκορωσίας.


Συγκλόνισε ο Γιάννης Σμαραγδής με την αποκάλυψη για τον Στάθη Ψάλτη | Zappit\nHome / Ψυχαγωγία / Συγκλόνισε ο Γιάννης Σμαραγδής με την αποκάλυψη για τον Στάθη Ψάλτη\nΣυγκλόνισε ο Γιάννης Σμαραγδής με την αποκάλυψη για τον Στάθη Ψάλτη\nΠαρασκευή, 8.1.2021, 14:08\n"Δύο μέρες πριν φύγει, πήγα και τον ξαναείδα... Έτσι έφυγε...", εξομολογείται ο Γιάννης Σμαραγδής.\nΜε αφορμή την αποψινή προβολή της ταινίας Καζαντζάκης στον ΑΝΤ1, ο Γιάννης Σμαραγδής είχε τηλεφωνική επικοινωνία με το Πρωινό. Ο Στάθης Ψάλτης είχε κάνει την τελευταία του εμφάνιση στον κινηματογράφο, μέσα από τη συγκεκριμένη ταινία. Ο Γιάννης Σμαραγδής ξεδίπλωσε το συγκινητικό παρασκήνιο…\n«Όταν φώναξα τον Στάθη Ψάλτη να έρθει να κάνει τον ρόλο του ιερωμένου στον Καζαντζάκη που ήταν ένας ρόλος πολύ μακριά από ό,τι είχε κάνει μέχρι τότε, ήταν ήδη άρρωστος και το ήξερε, εγώ δεν το ήξερα. Του είπα ότι είναι ένας συμβολικός ρόλος, αλλά θα ήθελα να βάλεις την ψυχή σου. Και μου είπε με μεγάλη φυσικότητα «Μα, γι’ αυτό ήρθα Γιάννη». Ήρθε και έβαλε την ψυχή του, η ταινία είναι στοιχειωμένη από την ψυχή του Στάθη.\nΕγώ έμαθα πολύ μετά τα γυρίσματα ότι ήταν άρρωστος. Γι’ αυτό έτρεξα στο νοσοκομείο και τη σκηνή του την έκανα σε DVD για να την δει. Δύο μέρες πριν φύγει, πήγα και τον ξαναείδα και τον ρώτησα: «Το είδες»; Κάνει μια παύση και μου λέει: «Αν το είδα! Αν το είδα Γιάννη»! Αρχίζει να κλαίει και μου λέει κάποια στιγμή «Πώς με έκανες τόσο ψηλό»; Και του είπα «Μα, η ψυχή σου είναι ψηλή Στάθη»… Έτσι έφυγε», είπε ο Γιάννης Σμαραγδής.\nΓΙΑΝΝΗΣ ΣΜΑΡΑΓΔΗΣ ΣΤΑΘΗΣ ΨΑΛΤΗΣ


Θα πάθετε πλάκα: Αυτή είναι η πισίνα Ολυμπιακών διαστάσεων της Ρούλας Κορομηλά! (Video) - Gossip - Athens magazine\nΘα πάθετε πλάκα: Αυτή είναι η πισίνα Ολυμπιακών διαστάσεων της Ρούλας Κορομηλά! (Video)\nΖηλεύετε και θέλετε κι εσείς;\n27 Ιουνίου 2019 14:11\nΘα πάθετε πλάκα! Αυτή είναι η πισίνα Ολυμπιακών διαστάσεων της Ρούλας Κορομηλά! Πραγματικά είναι τέλεια και θα ήθελαν πολύ να είναι στην θέση της!\nΒέβαια ανέβασε και ένα πρόσφατο βίντεο με φόντο την πισίνα της!\nΌπως θα δείτε φαίνεται και η γάτα της που "αράζει" στο τραπέζι!